Maiatzaren 25ean ORAIN ARDURA - AHORA RESPONSABILIDAD manifestuaren kolektibo butzatzaileek agerraldi publikoa eman zuten Hego Euskalerriko lau hiriburuetan beraien kanpainaren berri emateko. Bizkaian Bilboko Udaletxearen parean burutu zen eta bertan egon ginen Lezama Bizirik elkartearen ordezkariak gure atxikimendua agertzen. Hona hemen Manifestuaren edukia , honen bitartez elkarte , kolektibo zein pertsona guztiak kanpaina eta manifestuarekin bat egiteko animatu nahi ditugu, bultzazaileek eman duten loturaren bitartez....\nGuzti hau dela eta, Espainiar gobernuari eta Nafarroan gobernatzen ari diren alderdikideei eskatzen diegu, Ábalos ministroak kargua hartu zuenean adierazitako hitz zuhurrak bete ditzatela. Orduan espainiar gobernuaren apustu berria iragarri zuen: “trenen inbertsioak erabat birbideratu behar dira, urte askoan abiadura handian zentratuegi egon baitira”. Ildo beretik, estatu osora hedatu behar dira Isabel Pardo de Vera-k, Adifeko zuzendariak, bultzatutako ekimena. Hau da, pasa den otsailean baztertu zuen Oviedo, Avilés eta Gijón abiadura handiko trenaren bitartez lotzea, honek 10 minutuko aurreztea suposatuko lukeelako besterik ez, hori bai neurrigabeko inbertsio erraldoien truke.


Txantxangorria eta kukua - Ahotsak.eus\nTxantxangorria eta kukua\nTxantxangorria eta kukua
Txantxangorriari kukuak arrautza jartzen dio habian. Beste txori batzuei ere jartzen die. Hamabi-hamalau arrautza jartzen ditu kukuak. Kukua arrautzatik besteak baino lehen jaiotzen denez, inguruko arrautzak kabitik bota egiten ditu.
\nHizlaria(k): Barandiaran Iturriotz, David\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan VIL-031-013 kodeko bideoa nahi duzula aipatzea: ahotsak@ahotsak.eus\nTxantxangorriari kukuak arrautza jartzen dio habian. Beste txori batzuei ere jartzen die. Hamabi-hamalau arrautza jartzen ditu kukuak. Kukua arrautzatik besteak baino lehen jaiotzen denez, inguruko arrautzak kabitik bota egiten ditu.\nData: 2015(e)ko abenduaren 18a\nGaia(k): Natura » Fauna » Hegaztiak\n-Txantxangorriaren kabian...besten batek...\n- Kukuba. Kukubak jartzen dio asko. Ta beste ba...beste batzueidi’re bai. Kukubak ekibokaziyo haundiyak jende askok...”kukuba nola izango da asko, arrautza bakarra jartzen dik eta!”. Hiri arrautzak zenek esan dik bakarra jartzen dula? Bakarra jartzen ziok kabi bati! Baiño hamabi-hamalau arrautz itten dizkik eta lurrean uzten dizkit. Harek kabiya billatuko du baiña bakitte eh gutxi gorabehera ze kolore o ze...ze tamaña ta zea...hari jarriko dio eh! Jarriko dio arrautza hua, ta jeneralmente ekoiziyua...lenao jaiotzen da kukubana. Kuriosua da eh, zeatikan hoi? Zeatik hua jaiotzen da aurrena, ta han don inguru guztik heguakin dan...dana bota itten dittu, bea jabetzen da. Hoi hala da.\n- Eta hori txantxangorriari hori gertatzen zaio orduan?\n- Txantxangorriyai bai, beste bazuni’re bai eh! Kukurruka ta hoiei ta...hoiei’e jartzen dizkiye baiño! Txantxangorriyai’re jartzen dio.\n-Bai, kantuak ere badaude eh, horrekin...hori esaten dutenak. Txantxangorriai...kukua kabian...jartzen diola...arrautza jartzen diola ta...\n- Bai, bai, bai, bai. Geo han bestia baldin bado hola... bota iten dittu heguakin hola...zea...bota iten dittu. Eta...hantxe, hua...huaa eten, be... eten behari janaria eman ez ta...kukubak hoi du. Geo beste bat da “el quirrial” o kukuban berdiña iten...beste bat badao holaxe iten duna. Baiñon guk hemen ezautzen deu kukuba asko.\nGari eta arta-txoriak\nIñurritza inguruan itsasoko hegazti ugari\nTxorien afizioa I\nHegaztiak orain eta lehen


Hiztegigintza edo lexikografia berez hiztegiak egiteko teknika da. Alabaina, denborarekin teoria oso bat ere garatu da honen inguruan, eta gaur egun bi alor ezberdinetan banatu ohi da: * Lexikografia praktikoa hiztegiak biltzeko, idazteko eta editatzeko artea edo teknika da. Hauxe da hiztegigintza adiera hertsian. * Lexikografia teorikoa hizkuntza baten lexikoiaren barruan (hitzen artean) sortzen diren erlazio semantiko, sintagmatiko eta paradigmatikoak analizatzen eta deskribatzen dituen jakintzagaia da. Jakintzagai honek, halaber, hiztegietako osagaiez eta hiztegietako datuak elkarrekin lotzen dituzten egiturez teorizatzen du, bai eta hiztegien erabiltzaileek dituzten behar ezberdinez. Alor honi batzuetan 'metalexikografia' izena ere ematen zaio.\nHiztegigintza edo lexikografia berez hiztegiak egiteko teknika da. Alabaina, denborarekin teoria oso bat ere garatu da honen inguruan, eta gaur egun bi alor ezberdinetan banatu ohi da: * Lexikografia praktikoa hiztegiak biltzeko, idazteko eta editatzeko artea edo teknika da. Hauxe da hiztegigintza adiera hertsian. * Lexikografia teorikoa hizkuntza baten lexikoiaren barruan (hitzen artean) sortzen diren erlazio semantiko, sintagmatiko eta paradigmatikoak analizatzen eta deskribatzen dituen jakintzagaia da. Jakintzagai honek, halaber, hiztegietako osagaiez eta hiztegietako datuak elkarrekin lotzen dituzten egiturez teorizatzen du, bai eta hiztegien erabiltzaileek dituzten behar ezberdinez. Alor honi batzuetan 'metalexikografia' izena ere ematen zaio. Lexikografian diharduenari 'lexikografo' deitzen zaio oro har, eta zehazki hiztegigintzan diharduenari 'hiztegigile'.Lexikografia orokorra hiztegi orokorren diseinua, bilketa, erabilera eta ebaluazioaz arduratzen da batez ere. Hiztegi orokorrek hizkuntzaren lexikoaren deskribapen orokorra egiten dute. Lexikografia berezituak, berriz, hiztegi berezituak ditu helburu, hots, alor zehatz baten edo batzuen lexikoaren kontu ematen duten hiztegiak; adibidez, zuzenbide hiztegiak edo kirol hiztegiak.Ez dago adostasunik ea lexikologia eta lexikografia teorikoa bat diren, ala bakoitza bere aldetik definitu behar diren. Batzuek sinonimotzat hartzen dituzte; beste batzuen ustez, aldiz, lexikologia hizkuntzalaritzaren adarretako bat da. Muga nonbait egotekotan honetan legoke, alegia, lexikografiaren ikergai nagusia hiztegiak direla, eta lexikologiarena hitzak. (eu)\nHiztegigintza edo lexikografia berez hiztegiak egiteko teknika da. Alabaina, denborarekin teoria oso bat ere garatu da honen inguruan, eta gaur egun bi alor ezberdinetan banatu ohi da: * Lexikografia praktikoa hiztegiak biltzeko, idazteko eta editatzeko artea edo teknika da. Hauxe da hiztegigintza adiera hertsian. * Lexikografia teorikoa hizkuntza baten lexikoiaren barruan (hitzen artean) sortzen diren erlazio semantiko, sintagmatiko eta paradigmatikoak analizatzen eta deskribatzen dituen jakintzagaia da. Jakintzagai honek, halaber, hiztegietako osagaiez eta hiztegietako datuak elkarrekin lotzen dituzten egiturez teorizatzen du, bai eta hiztegien erabiltzaileek dituzten behar ezberdinez. Alor honi batzuetan 'metalexikografia' izena ere ematen zaio. (eu)


Merkataritza, ostalaritza eta zerbitzuak suspertzeko plan berezia - Berria - Pasaia\nMerkataritza, ostalaritza eta zerbitzuak suspertzeko plan berezia\nIzaskun Gómez, alkatea: "Merkataritzak eta ostalaritzak plan bat behar zuten pasaitarren beharrak ezagutzeko eta haien zerbitzuak hobetzeko. Merkataritzak eta ostalaritzak Pasaia biziarazten dute".\nUdalbatzak Pse-ee, EAJ eta Pasaia Podemos-en aldeko botoa eta Ehbildu abstentzioarekin, Pasaiako Merkataritza, Ostalaritza eta Zerbitzuak Suspertzeko Plana onartu du.\nMerkataritza, Ostalaritza eta Zerbitzuen sektorean aldaketa sakonak gertatzen ari dira. COVID-19aren pandemiaren inpaktuak azkartu egin du prozesu hori, bai merkaturatzeko moduetan eta bai kontsumo-ohituretan. Hori dela eta, Pasaiako Udalak 2020ko otsailean udalerriko Merkataritza, Ostalaritza eta Zerbitzuak Suspertzeko Plan bat prestatzeko lan teknikoak abiatu zituen. Plan hori Eusko Jaurlaritzako Turismo, Merkataritza eta Kontsumo Sailak sustatu eta babestu du, eta Laurak Bat herriko Merkatarien Elkartearen eta ostalaritza-sektorearen laguntza aktiboa izango du. Planaren helburua da zerbitzuen sektorea indartzea, eta tresna berriak ematea, kontsumitzaileen eskakizun berriei erantzun ahal izateko; horrek guztiak pasaitarren ekonomian, enpleguan eta bizitza-kalitatean eragin dezan.\nPasaiako Merkataritza, Ostalaritza eta Zerbitzuak Suspertzeko Plana diseinatzeko garaian, hainbat partaidetza-ekintza egingo da, herritarrei eta merkataritza eta ostalaritza sektoreari irekiak. Halaber, IKERTALDE aholkularitzaren laguntza teknikoa izango da, ikerketaren lan teknikoak gauzatzeaz arduratuko dena. Prozesu horretan parte-hartzea funtsezkoa izan da Pasaiak arlo horretan dituen eskaeren eta beharren diagnostikoa egiteko. Izaskun Gomez alkateak honako hau adierazi du: "Merkataritzak eta ostalaritzak plan bat behar zuten pasaitarren beharrak ezagutzeko eta haien zerbitzuak hobetzeko. Merkataritzak eta ostalaritzak Pasaia biziarazten dute ".\nLorturiko emaitza eta ondorioak ekintza-lerro zehatzetan gauzatu dira, datozen urteetan sektorearen arlo urbanistiko eta lehiakorrean garatzen joango direnak. Ekintza Plan horrek, azken batean, udalerriko merkataritza, ostalaritza eta zerbitzuen eskaintza eta gunea hobetzen eta modernizatzen lagunduko du; eta, era berean, erantzun egokiagoa emango die pasaitarren gaur egungo beharrei eta kontsumo-ohiturei.\nGainera, Pasaiako talde politikoek jarduera-ildo horiei bost printzipio erantsi dizkiete, ildo horiek osatzearren: Laurabak indartzea, Merkataritza Biziberritzeko Plan Bereziaren mahai bat sortzea, mugikortasun iraunkorra gogoan izatea, Euskararen eskualdeko mahaiarekin koordinatzea eta tokiko sare ekonomikoari laguntza teknikoa ematea.


Izaro Elorza Arregik babes zabalarekin aurkeztu du bere burua EH Bilduren zerrendaburu izateko - - Goiena.eus\nEH Bildu Oñati\nIzaro Elorza Arregik babes zabalarekin aurkeztu du bere burua EH Bilduren zerrendaburu izateko\nEH Bildu Oñati 2018-11-29 21:07\nOñatiko EH Bilduk azaroaren 26an ireki zuen alkategaiak proposatzeko barne prozesua eta atzoko egunez jakinarazi zuten prozesura aurkeztu den lehen hautagaiaren izena: Izaro Elorza Arregi, 35 urteko oñatiarra.\nIzarok atzo arratsaldean agerraldia egin zuen egungo alkate Mikel Biain, zinegotzi, zinegotzi ohi eta babesa adierazi dioten hainbat herritarrekin batera.\nEgungo alkate Mikel Biainek aurrez adierazia bazuen ere, jada ofizialki jakinarazi zuen EH Bilduk irekitako prozesuan ez zuela bere burua aurkeztuko. 8 urte hauetan bere ondoan izandako kide guztienganako esker hitzak izan zituen eta jarduera instituzionala uzten duen arren EH Bilduren baitan herrian lanean jarraituko zuela adierazi zuen.\nEH Bilduren barne arautegiaren arabera 15 bilkidek babestu behar dute zerrendaburu izateko hautagaitza eta Izaroren abalista zerrenda eremu sozial zein instituzionaletan aritu diren hainbat pertsona ezagunek osatzen dute\nBabeste instituzionalen artean azaltzen dira EH Bilduko parlamentaria den Larraitz Ugarte, batzarkide eta alkateorde Iosu Lizarralde, zinegotzi ohi Leire Egaña eta Beatriz Gereka eta egungo zinegotzu Leire Zumalde, Borja Moiua eta Nerea Zubia.\nGizarte mugimenduetan ari diren pertsonen zerrenda hauek osatzen dute: Igor Tome (EH Bilduko koordinatzailea), Arkaitz Bengoa (kultur mugimendua), Amaia Goitia (kooperazio eta gizarte ekintza), Nagore Altube (hezkuntza mugimendua), Aitor Urizar (gazte mugimendua – Ernai), Alberto Etxeberria (pentsionisten mugimendua - Duintasuna), Karmele Guridi (mugimendu feminista) eta Ander Aberasturi (kirola).\nOñatiko EH Bilduk ezarritako barne prozeduraren arabera hautagaitzak proposatzeko azken eguna abenduaren 9a da eta beste hautagaitzarik aurkeztu ezean automatikoki Izaro alkategai bihurtuko litzateke. Kasu horretan, abenduaren 15ean EH Bilduk burutzekoa duen tailer eta ekitaldi politikoan proklamatuko litzateke ofizialki.\n15 bilkidek babestutako beste hautagaitza bat aurkeztuko balitz abenduaren 29an amaituko litzatekeen primaria prozesu bat burutuko litzateke eta orduan emango zen alkategaiaren proklamazioa.\nPrograma eta gainontzeko zerrenda\nKoalizio soberanistatik adierazi dutenez urtarrila amaierarako harittu prozesuaren baitan aurrera eramaten ari diren Herri Proiektua amaituta izatea espero dute. Proiektu horrek ekinbide instituzionalak eta sozialak izango ditu eta bertatik eratorriko da hauteskunde programa. Proiektua osatzen joateko tailer bat antolatu dute abenduaren 15erako eta atzoko agerraldian deialdi bat egin zuten bertaratzeko.\nIzaro Elorza Arregi, 35 urteko 2 alaben ama. Telekomunikazio ingeniería eta Euro MPM masterra dauka.\nMVE-n Zuzendari teknikoa da egun.\nOrtuzabaleko eta fiare banka etikoko bazkide\nAfizioak.: kirola (korrikalaria, mendia...), bidaiatzia, musika etb.


..........::::: zaldibia.org :::::.......... Euskal_Herria_ezagutzen...\nZERAIN, Euskal Herriaren bihotzean, Goierrin, nekazaritza eta abeltzantzari loturik egon den komunitatea. Naturari loturiko beste lehengai batzuk ere ustiatu izan dira urteetan zehar, meatza, egurra, ikatza, etab.\nEuskal Herriko historian garrantzi handia izan badu burdinaren ustiapenak, burdingintzako gunerik garrantzitsuenetako bat Zerain izan da.\nEguraldi txarrak mugatu egin zuen gure irteera. Bisitatutako lekuak :\nBurdinaren Mendia : ustiatzeko era (harrobiak eta meazuloak), garraiobideak (errailak, trenbideak, kableak…) kiskaltze labe, etab.\nAizpitta adieraztegia : burdinak Euskal Herrian izandako garrantziaz ohartarazten gaitu eta bertan burdingintzaren prozesua ikusi ahal izan genuen.\nKiskalketa labeak: XX. mende hasieran industria iraultzaren ondorioz, burdinaren beharrari erantzuna emateko burdina ekoizteko egindako instalazio berriak. Instalazio hauen inguruan burdinaren ustiapenerako prozesu osoa ikusi daiteke. Bertan ditugu burdina karbonatu eta ikatz biltegiak, kiskalketa labeak, kargalekua, galeriak, etab.\nPolborina galeria: Lur azaleko minerala amaitu zenean hasi ziren mendian galerietatik burdina ateratzen. Gaur egun, Burdinaren Mendian 200 galerietatik gora izan arren, “polborina” bezala ezagutzen dena bakarrik bisita daiteke.\nZeraingo kartzela Udaletxearekin batera eraiki zen 1711 urtean. Zerainen garrantzi handiko bi galtzara elkartzen zirenez, pasoko kartzela moduan erabili zen. Garaiko egoeraren adierazgarri, presoak lotzeko zepo eta eskuburdinak aurkitzen dira.\nGaur egun Ostatu tabernaren barnean dago. Taldeak bertan jan zuen.\nBeste eraikuntza eta eskultura aipagarriak : Jauregi etxea, Jose Franzisko Telleria “Petrikillo”. hezur-hausturak eta hezur-ataerak zuzentzeagatik famatua (bolatokiaren ondoan dago eskultura bere omenez) Franzisko de Goia (bere birraitona, Mantxola baserrian jaio zen 1578an, Zeraingo harginetako bat zen eta Aragoiera joan zen Fuentes de Jiloca-ko eliza egitera. Etxe aurrean dago eskultura margolari famatuaren omenez).\nTaldea: 30 pertsonaz osatuta\nGARRAIOA : Norberaren ibilgailua\nEguraldi txarrak baldintzatu zuen irteera. Ala ere egun ederra pasa genun.\nZaldibian, 2013ko maiatzaren 18n


Via Domitia - Wikipedia, entziklopedia askea.\nVia Domitia, Galian, zehazkiago Gallia Narbonensis probintzian, gaur egungo Frantziaren hegoaldean eraiki zen lehen galtzada erromatarra izan zen, Mediterraneo itsasoarekin paraleloan zihoana, Alpe eta Pirinioen artean. K.a. 118an eraiki zuen Gnaeus Domitius Ahenobarbus prokontsulak, honengandik izena hartu zuelarik.\nNarbonan berriki aurkitutako Via Domitiaren arrastoak.\nVia Domitiako zubi baten hondakinak Saint-Thibéryn.\nGaur egungo bide eta autobide askok jarraitzen dute antzinako Via Domitiaren ibilbidea, N85 eta N100 errepide nazionalen eta A9 autobidearen kasua da.\n1.3 Amaierako bidegurutzea\n1.4 Hispaniara heltzen da\nEkialdetik mendebaldera, Via Domitiak honako ibilbide hau jarraitzen zuen:\nSegusion, gaur egungo Susan abiatzen zen, Piamonten, Italian. Alpeak zeharkatzen zituen Montgenèvren 1800 metroko garaieran. Han, santutegi harri batek, Druantium edo Sommae Alpes, bidaiariari, Galia Zisalpina atzean utzi zuela adierazten zion.\nOrduan, banan banan, gaur egungo Frantziako erromatar hiriak gurutzatzen ziren\nBrigantio (Briançon): Hornitze geldialdia\nVapincum (Gap): Herri txiki bat hiri deitzen hasi zena IV. mendean.\nEberodunum (Embrun): Alpe Maritimoak probintzia txikiaren hiriburua 297tik aurrera\nCaturigomagus (Chorges): Mugatokia Alpeak eta Gallia Narbonensis probintzien artean.\nSegustero (Sisteron): Hemen, Via Domitiak, gaur egungo Rue Droite eta Rue de la Saunerie kaleek jarraitzen dute.\nApta Julia (Apt): Julio Zesarrek sortua jada existitzen zen bidearen ondoan, K.a. 50ean\nGlanum (Saint-Rémy-de-Provence): Antzinako greziar kolonia\nNemausus (Nimes) Hiri garrantzitsua erromatar garaian. Hemen, Via Domitia, gaur egungo Rue Nationale kalearekin bat dator.\nAmbrussum: Gaur egun ez da inor bertan bizi. Bertan geratzen da Pont Ambroix zubiaren arku bakar bat.\nBaeterris (Béziers): Augustok sortua.\nNarbo Martius (Narbona): Lehen erromatar kolonia Galian, K.a. 118an sortua eta Gallia Narbonensis probintziako hiriburua.\nAd Viscensimum (Fitou) bideko geltoki bat.\nRuscino: Erromatar hiri garrantzitsu bat, gaur egun bertan inor bizi ez dena, gaur egungo Perpinyà hiriaren hegoaldean dagoena.\nRuscinon, galtzada bi zatitan banatzen zen: bata kostaldetik zihoana eta bestea barnealdetik.\nKostaldetik zihoan zatia Portus Venerisen amaitzen zen, (Port-Vendres eta Banyuls).\nBarnealdeko zatiak Pirinioetara jotzen zuen, tontorrera Summum Pyrenaeumean iritsiz (Panissars mendatea La Junquera).\nHispaniara heltzen daAldatu\nIbilbidearen izena Via Augustara aldatzen zen Espainian sartu ondoren, Decianan (La Junquera). Izen berri honekin, Gadir (Cadiz)eraino zihoan.\nMultimedia: Via Domitia\nAzken aldaketa 27 azaroa 2019(e)an, 20:35(e)tan\nOrriaren azken aldaketa: 27 azaroa 2019, 20:35.


Amurrioko Mikoturismo Egunen XVII. edizioa ospatuko du urriaren 17tik azaroaren 1era - - 2020-11-01 - Aiaraldea.eus\nAmurrioko Mikoturismo Egunen XVII. edizioa ospatuko du urriaren 17tik azaroaren 1era\nAmurrioko Udala 2020-10-13 11:27\nOstalaritzako 9 establezimenduk hartuko dute parte larunbat honetan, urriaren 17an, hasiko den eta hiru asteburu luzatuko den perretxikoekin egindako pintxoen XV. Lehiaketan; Abiaga eta Bideko jatetxeek garaiko perretxikoekin egindako menu gastronomikoak eskainiko dituzte. Urriaren 31n perretxikoak sailkatzeko ohiko jardunaldia egingo da Arriola Elkarte Mikologikoaren eskutik. Hurrengo egunean erakusketa bisitatu ahal izango da udal pilotalekuan.\nerretxikoak biltzeko garai egokiena heldu den honetan, Amurrioko udalak, Mikoturismo Egunak jarduera antolatu du beste urte batez. Hiru asteburutan perretxikoak izango dira protagonista nagusiak XV. Pintxo Lehiaketan parte hartuko duten ostalaritzako 9 establezimenduetan.\nHorrez gain, perretxikoen sailkapenerako eta erakusketarako jardunaldiak egingo dira udal pilotalekuan. Jarduera biak, Covid-19aren hedapenari eusteko hartu diren higiene eta osasun neurriak betez egingo dira.


kritiken hemeroteka » Krisalida\n« Isabel Salinasek poesia liburua kaleratu | Gezal zapore »\nKrisalida / Pako Aristi / Erein, 1990\nKrisalida Patziku Perurena / El Diario Vasco, 1990-11-28\nIruñeko Zaldiko Maldiko-n ezagutu nuen nik aurreneko aldiz Pako Kcappo aitzaki, etorri haundikoa zela esanez aurkeztu zuen aurrenberri hartan Atxagak. Eta arrazoi bide zuen. Geroztik ongi erakutsita utzi bait du etorriaren hori. Baina, nere iduriko, harako bertsolari famatu hari bezalatsu gertatu zaio Pakori ere: etorri haundiegia izaki, eta punturik egokiena aukeratu ezinean nahaspilatu eta atzenean potto.\nLaguntzen omen du kazetaritzak literatura ederra egiteko orduan. Dudarik ez lagunduko duela. Batak bestea zertan eta nola lagundu lezaken bereizten jakin behar. Pakok ez dut uste bereizketa horri arreta haundi haundirik jarri dionik. Neretzako, kazetaria da Pako, hitz eder zalea baino areago. Ezagutzen ditut halare, kazetaritza ederlan bihurtzen dutenak, eta baita literatura presakako kazetaritza zarpailarekin nahasten dutenak ere.\nGero gainera, gaztea da Pako, eta bizitza bere gordinean gozatzea gustatzen zaiona. Eta literatura ez da, nik uste, bizitza eskuz ukitzea gustoko duen harentzako egina. Bizi denari nekeza egiten zaio literatura egitea. Literatura, bizi izan denarentzako kontsuelo modura gehiago ikusi izandu dut nik. Eta Pako, orain ari da bizitzen, bete betean.\nErrealismo fantastikoa omen da Krisalida delakoa. Hala leitzen nuen nonbait. Behar bada hala izanen da. Nere ustez ordea, ez errealismo eta ez fantasia da. Errealista izatekotan, beste hizkera sinesgarriago batean egon beharko lukete, esate bateko, Belandiako protagonistak. Ez lukete, inondik ere, hizkera bera beharko Filartxik kazetariak eta Rokorson harrijasotzaileak. Eta Urrestillako atso agureek ez dute Pakok uste bezala hitzegiten larru kontuaz. Hizkera neutral hori, barkatzekoa da narradoreari, baina, ez inola ere protagonistei. Eta hainbat gutxiago noski, honen hurbilekoak eta ezagunak izatean.\nBeraz, errealismoak huts egiten du, eta fantasiak beste hainbeste. Kontu hurbilegiak, entzunegiak eta nazkantegiak bait dira, Urolako trenarenak edo pantanoarenak, tartean inolako fantasia sinesgarriri lekurik uzteko. Bestela, ni baino errazago fastzinatzen diren letoreak beharko ditu Krisalidak.\nBadakit, hala eta guzi ere, ez duela letore faltarik izanen. Donostiatik hasi eta beste hirisko giputx asko bait dago, euskara komertzial batean bapo bizi dena. Euskara batua omen deneko horrek, egina baitu bere merkatutxoa. Hortik kanpokoa, biziago eta ederrago izanarren, garestiagoa omen da. Lan gehiago eskatzen du nonbait. Itxura denez, edertasun erosora ohitu da jendea, jendajea… ia ez dakit nola deitu ere.\nGoitik hasi eta behitino egin dudan zerrenda osoan, aita (baina ez, nere gustoko literaturatik urruntzen ari dela esan gabe, eta Hamaseigarrenean aidanez eta aurreko lanetatik Tobacco Days eta Carla batera nabari den eboluzioa horren lekuko) eta bere seme Juan eta Inazio bakarrik pasatzen dira, nere gustoko euskal literaturaren atakaz barrengaldera. Besteak atakaz kanpotik uzten ditut oraingoz. Horrekin ez nituzke noski, erabat desterratu nahi. Zerbaitetik bizi behar bait da, mundualdi pizar hau botatzeko. Aurrekoek ziotenez ordea, bizibidea eta ederlana, elkarrekin gaizki samar etortzen ziren senideak izan behar zuten orduan. Eta gaur ere, modernismoak modernismo, hala direlakoan nago. Begira, bestela, gure literatura gazte guziari.


2021 abuztua 5 – Sopela.net\nSopelako kirol instalazioen lizitazioa Elkarrekin-Podemos Patricia Alfonso zinegotziaren aldeko botoari esker.\n2021 abuztua 5 Iruzkinik ez\n“BPXport” enpresak kudeatuko ditu Sopelako kirol instalazioak\nUztailaren 30eko osoko bilkuran, Sopelako Udalak “BPXport” enpresa gipuzkoarrari esleitu zion udal kirol instalazioen kudeaketa hurrengo 15 urteetarako gehi beste bost urtez luzatzeko aukerarekin eta, ondorioz, enpresa honek egungo “Serviocio-BeOne” ordezkatuko du.\nProposamenak gobernu taldearen (EAJ eta PSE) eta Patricia Alfonso Elkarrekin-Podemoseko zinegotziaren babesa izan zuen (9 boto), eta EHBildu, DB-TU eta Elkarrekin- Podemoseko Eder Garcia zinegotziaren ezezkoa (8 boto). Patricia Alfonso zinegotzi transfugaren boto honek, teorian behintzat, oso nahasia izan den prozesu bati amaiera ematen dio.\nLizitazioari buruzko balorazio oso desberdinak.\nJosu Landaluze Sopelako alkateak egindako adierazpenen arabera, enpresak konpromisoa hartzen du datozen 15 urteetan hiru milioi euroko inbertsioa, gutxi gorabehera, egiteko kirol-instalazioak modernizatzeko, eta 2023tik aurrera “punta-puntako” instalazioak izango ditu Sopelak egoitza berriekin. Udalak ez du horien truke inolako ordainketarik egin beharko kanon moduan “Udal inbertsioa zero kostea izango da”\nBestalde, EHBildu Sopelako alkatetzarako aukerak, gogorarazi du udalerria 20 urteko hipotekapean dagoela, eta egin beharreko inbertsioak eta kirol instalakuntzak oposizioarekin adostasunik lortu gabe egingo direla eta erabiltzaileen kontura… ” Udal inbertsioa zero kostea izango da agian”, baina sopelostarrentzako kostua ez: egungo kuota erreferentziatzat hartuta, datorren urtetik aurrera eta hurrengo 6 urteetan % 73ko igoera metatua gertatuko da bazkideen tarifan.\nZinegotzi transfugaren botoak


Interesatzen zaizuSHOPPING JAZZSHOPPING JAZZTe interesa\nV Shopping Jazz-eko Ekintzak\nsansebastianshops · 14 uztaila, 2017\nBosgarren urtez jarraian egingo da Shopping Jazz Ekimena Donostian. Donostiako 214 denda, Bretxa merkataritza gunearekin izango dira ekimenaren partaide, JazzMargotu Lehiaketan, azokak auzoetako kaleetan eta ekimenak eta kontzertuak.\n#ShoppingJazz2017 ekimena antolatuko du Donostiako dendetan uztailaren 20tik 22ra.\nJardueren eskaintza zabala egingo du Shopping Jazz ekimenak, hala nola Jazz Margotu apaintze-jarduera, kale-azokak, denda barnean egiteko ekitaldiak eta zuzeneko kontzertuak. Donostiarrek eta Jazzaldira datozen bisitariek Donostiako merkataritza eskaintza ezagutzea da ekimenaren helburua. Donostiako 214 denda eta Bretxa merkataritza gunea izango dira ekimenaren partaide, eta hiria edertuko dute guztien artean, dendak apainduko baitituzte eta jazzarekin lotutako marrazkiak jarriko baitituzte erakusleihoetan.\nAuzoetako jarduerak eta Braderie\nAurtengo berritasuna izango da San Sebastián Shops Donostia plataformak auzoetako jarduerak dinamizatuko dituela, haren kide diren elkarteen laguntzarekin: Auzoa, Bretxa merkataritza guneko handizkariak, Centro-Erdi, dendaSS, Gipuzkoako Merkatarien Federazioa eta Zaharrean.\nAUZOETAKO JARDUEREN DATAK\n(Deskargatu auzoen programazioa)\nOsteguna, Uztailak 20: Gros eta Altza\nOstirala, Uztailak 21: Amara 1, Amara 2 , Antiguo eta Egia\nLarunbata, Uztailak 22: Legazpi & Zentroa eta Parte Vieja\nEgun horietan, azokak izango dira auzoetako kaleetan, eskaintza eta sustapen interesgarriez beteak, eta jarduera askotarikoak egingo dira dendetan: erakusketak, dastaketak, tailerrak, produktuen erakustaldiak eta beste hainbat. Zuzeneko kontzertuek girotuko dituzte jarduerak. Horrez gainera, Tximeletak izango dugu lagun, eta haurrek jazzarekin lotutako jarduera bereziak egingo dituzte Antiguan, Egian, Altzan eta Amaran. Herritar guztiek parte har dezakete, doan, antolatutako jarduera guztietan. Hemen dago eskuragarri informazio guztia: www.sansebastianshops.com.\nJazzarekin lotutako irudiekin apainduko dira Donostiako 43 denda: saxofoi jotzaileek, teklatuek, musika notek, musikariek eta jazzarekin lotutako bestelako irudiek indartuko dute Donostiak bizi duen jazz giroa. Ekimena uztailaren 19an, asteazkenean, aurkeztuko da, 11:00etan, Tamayo paper dendan (Legazpi kalea).\nZuzen-zuzenean, arteak liluratutako hainbat irudigilek eta Ceinpro eta Marian Pintura Eskolako ikasleek errotulagailu bereziak erabiliko dituzte uztailaren 18an eta 19an jazzarekin lotutako egoerak eta irudiak margotzeko erakusleihoetan. Herritarrek Jazz Margotu ibilbidea egiteko aukera izango dute Donostiako auzoetan, jazzaren esentzia aurkitzeko erakusleihoetan.\nHorrez gainera, II. Jazz Margotu lehiaketa egingo da, eta epaimahai profesional batek sari bat emango dio marrazki onenari. Epaimahaiak uztailaren 21ean hartuko du erabakia, eta sari hauek izango dira irabazlearentzat: Shopping Jazz 2018 ekitaldiko irudia izatea eta 150 euroko erosketa txartel bat.\nZozketa Instagram-en: Ipad Mini 16GB\nEkimenean parte hartzen duten dendetan erosketak egin daitezen sustatzeko, 16 gigako Ipad Mini bat zozketatuko da Instagram-en #SorteoSJ17 hastag erabiliz, Euskaltelen babesarekin, uztailaren 14aren eta 25aren bitartean (biak barne) egiten diren erosketa guztien artean. Uztailaren 26an jakinaraziko da nor izan den irabazlea, San Sebastián Shops Donostiaren web orrian.\nHemen daude zozketan parte hartzeko oinarriak.\nENERGIA ERAGINKORTASUNAREN ALDEKO INBERTSIOAK SUSTATZEKO LAGUNTZA PROGRAMA - EVE 2017


Zubi guztien gainetik, mugarik ez, trasnazionalik ez. GOSARI KOLEKTIBOA. – Bizilur\nZubi guztien gainetik, mugarik ez, trasnazionalik ez. Resistimos para vivir, marchamos para Transformar lelopean, Euskal Herriko Mundu Martxako kideek transnazionalen funtzionamendua, mugak eta migrazio-politikak ikusaraztera eta salatzera gonbidatzen gaituzte, V. Nazioarteko Ekintzan; gure ongizatearen oinarri diren pribilegioak identifikatzera eta logika horretan gure erantzukizunari eta ardurari buruz hausnartzera; eta baita ere, alternatiba proposatzera, indibidual zein kolektiboak, beti ere sortuko diren arrakalei so eginez. Horretarako, herrietan eta kolektiboetan gaiak lantzeko materialak prestatu dituzte, webgunean aurki ditzakezue:\nDosierra irakurtzea gomendatzen dizuegu bereziki: https://www.emakumeenmundumartxa.eus/wp-content/uploads/2020/12/EMM_dosierra_EUS_A4.pdf\nFeministak eta elikadura burujabetzaren aldeko militanteak garen aldetik, gai honek kezkatzen gaitu. Nekazaritzan eta abeltzaitzan -berez lan prekarizatuta direnak- diskriminazio baldintzak ugaritu egiten dira pertsona migratu eta arrazializatuentzat. Diskriminazio hori sasoikako lanean adierazten da gehien, baina ez bakarrik.\nZer gertatzen ari da landa eremuetan etorkinekin? Ezagutzen al ditugu haien egoerak? Nondik migratu dute? Eta zergatik? Proiektu agroekologiko bat hasi nahi badute, zer zailtasun aurkitzen dituzte?… Hauek dira geure buruari egiten dizkiogun galdera ugarietako batzuk.\nBizilurretik eredu agroekologikoa bultzatzen dutenen ondoan goaz. Eta badakigu eredu hau ez dela izango benetan eraldatzailea ez badiegu arreta jartzen elikadura-sistemak migratuengan eta arrazializatuengan eragiten dituen diskriminazio espezifikoei.\nHori guztia dela eta, Etxaldeko Emakumeak taldearekin batera gosari kolektibo bat antolatu genuen pasa den larunbatean. Elkar ezagutzeko aitzaki bat izan zen, beste herrialdeetatik etorritako emakumeen bizipenak ezagutzeko eta nekazaritzatik abiatuta, horiei aurre egiteko pausoak eman.\nEgun zoragarria eta hunkigarria pasatu genuen. Lehen urratsa, elkar ezagutzeko eta urrats kolektiboak ematen hasteko, benetan pribilegio eta zapalkuntzarik gabeko agroekologia lortzeko. Lehen hartu-emana izan zen, baina elkarrekin sakontzen jarraitzea espero dugu! Eskerrik asko zuen borroka eta bizitzak partekatzera etorri zareten emakume guztiei.\nEtxaldeko Emakumeekin batera zapiak prestatu genituen martxoaren 6an Hendaia-Irunen egingo den ekintzara eramateko. 12:00etan, Emakumeen Mundu Martxa iritsi zen, Arratiako emakumeei batu ginen ongi-etorri alai eta polit batean eta guztion zapiak entregatu genituen.\n#ZubiGuztienGainetik #MugarikEz #TransnazionalikEz


Herri eta hirietako animaliak deskubritzea, KaleNaturaren aurtengo erronka\nEtxe azpiko lorategian, parkean, paretetako arrakaletan, erreka ondoan… dauden txori, intsektu arrain, ugaztun eta oro har animalietan arreta jartzea eta horiek ezagutu, izendatu eta argazki bidez partekatzea jarri du helburu KaleNaturaren bigarren edizioak.\nGuraso.eus eta Txatxilipurdi elkarteak antolatutako ekimenak landareei eman zien iaz protagonismoa, eta aurten animaliak jarri ditu lehen lerroan. “Azken hamarkadetako herri ereduak naturgune zirenak porlanarekin tapatuz herri eta inguruetako bizitza gutxitu duen arren, badira oraindik ere bisitatzen gaituzten txoriak, herrietako txoko ezkutuetan dauden animaliak, bizi irauten duten intsektuak edo erreketan ugaltzen diren arrainak”.\nMaiatzaren 31ra arte, auzo, herri eta hirietan aurkitutako animaliei argazkia atera eta izendatzera animatu dute jendea. Whatsapp edo Telegram bidez (688 724 205) eta emailez (komunikazioa@txatxilipurdi.eus) bidali daiteke argazkia.


Colombier (Loira) - Wikipedia, entziklopedia askea.\nKantonamendu canton of Bourg-Argental\n45° 20′ 16″ N, 4° 36′ 00″ E / 45.3378°N,4.6°E / 45.3378; 4.6Koordenatuak: 45° 20′ 16″ N, 4° 36′ 00″ E / 45.3378°N,4.6°E / 45.3378; 4.6\nDoizieux, La Valla-en-Gier, Véranne, Bourg-Argental, Graix, Saint-Appolinard, Saint-Julien-Molin-Molette eta Thélis-la-Combe\n145 (%48.2) 160 (%53.2)\nColombier Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 300 biztanle zituen.\n2007an Colombier udalerrian erroldatutako biztanleak 300 ziren. Familiak 123 ziren, horien artean 42 pertsona bakarrekoak ziren (27 bakarrik bizi ziren gizonak eta 15 bakarrik bizi ziren emakumeak), 31 seme-alabarik gabeko familiak ziren, 42 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 170 etxebizitza zeuden, 127 familiaren etxebizitza nagusia ziren, 37 bigarren erresidentzia ziren eta 6 hutsik zeuden. 154 etxeak ziren eta 15 apartamentuak ziren. 127 etxebizitza nagusietatik 91 bere jabearen bizilekua ziren, 22 alokairuan okupaturik zeuden eta 14 doan lagata zeuden; 2 etxek gela bat zuten, 8 etxek bi zituzten, 22 etxek hiru zituzten, 37 etxek lau zituzten eta 58 etxek bost zituzten. 87 etxek euren parking plaza propioa zuten azpian. 49 etxetan ibilgailu bat zegoen eta 64 etxetan bat baino gehiago zituzten.\n2007an lan egiteko adina zuten pertsonak 199 ziren, horien artean 151 aktiboak ziren eta 48 inaktiboak ziren. 151 pertsona aktiboetatik 138 lanean zeuden (75 gizon eta 63 emakume) eta 14 langabezian zeuden (6 gizon eta 8 emakume). 48 pertsona inaktiboetatik 23 erretiraturik zeuden, 17 ikasten zeuden eta 8 "bestelako inaktibo" gisa sailkaturik zeuden.\n2009an Colombier udalerrian 129 unitate fiskal zeuden, 314 pertsonek osaturik. Pertsona bakoitzeko diru-sarrera fiskalaren mediana urteko 14.560 euro zen.\n2007an zeuden 6 komertzioetatik, 1 ibilgailuen saltze eta konpontze enpresa zen, 4 ostalaritza eta jatetxe enpresak ziren eta 1 higiezinen enpresa zen.\n2000. urtean Colombier udalerrian 35 nekazaritza-ustiategi zeuden, 464 hektarea erabiltzen.\nMultimedia: Colombier (Loire)\nBNF: 152596362 (data)


Kritika: 'I, Tonya'Euskal pantailaren gunea\nBatzuetan zerbait egitearen debekua jasotzen dugunean, zera horri are eta gogo eta grin handiagoarekin ekiteko bultzada jasotzen dugu. Hau da Tonya Harding patinatzailearen kasua. Zabor zuria, ikasketa maila eskasekoa, gaizki hezia, latza, aho zikin eta hitz potolo zalea; horrelakoa da gure protagonista, familia edo lagunei aurkeztea, zeure buruari, bitan galdegingo zeniokeena.\nEta hemen dator zinearen koska, edo magia: Ameriketako plastikozko errealitate aurrefabrikatuaren hondakinetatik eratorritako printzesa zatarra, gure heroia bilakatuko da. Zuzendariak Scorsese edo Coen anaien zinemaren kutsua eman dio zintari, iluntasun eta famili zein bikote indarkeria umore mikatzaz hornituz. Izen bereko patinatzailearen benetako kasuan oinarrituko da Tonyaren istroio histrionikoa azaltzeko. Ia sinesgaitzak izango zaizkigun burugabekerien bilduma batuko du filmak, Hardingen ibilbidea azaltzeko, hasieratik bukaerara, hortarako, dokumental faltsuaz baliatuko da eta istorioa aurrera egin ahala nahieran txertatuko ditu testigantzak, istorioa eta protagonisten artean elkarrizketa arras entretenigarria osatuz.\nAktoreen lana goraipagarria da oso, kasu batzuetan aktorea bera benetako pertsonaia dela sinistarazteraino. Aipagarriak batez ere: Margot Robbie (Tonya), Julianne Nicholson (Tonyaren ama) eta Paul Walter Hauser (Shawn).\nGuztiz gomendagarria beraz Craig Gillespie zuzendariaren azken lana, sorpresa itzela delako, patinaia artistikoa arrisku biziko kirolaren mailara igoarazteagatik. Agian meritua Harding andereinoarena da, dena esan beharra dago, baina bai, tira, magnetikoa egingo zaigu istorioa, erakargarriak pertsonaiak eta gertakariak, guztiz sinesgaitza dirudien domio efektu eroa.\nEta gauza bera datorkit berriro burua: Nola eratzen da heroia? Mitoak ez direlako hala nola sortzen, mito ez da jaiotzen, mitoa eraiki beharra dago. Eta kasu honetan patinatzaile olinpikoaren istorioa filmatzea apetatsua zen, zergatik ez.\nBi istorio daude hortaz, Tonya Hardi gaizkilearena, kirolari tranpati eta garbi jokatzen ez duenarena, eta bizi baldintza istorio eta egoeren biktima den Tonyarena, arazo eta galarazpen guztien gainetik gailentzen den irabazlearena. Zintak eta zuzendariak erretratu interesgarria egingo digu alde batetik: klixe, topiko eta aurreiritziz eraikitako iragarkizko Amerika. Munduari produktu artifizial eta estereotipikoki prozesatua erakutsi nahi diona, bestetik: amerika biluzia, kalekoa, auzo eta herri xumeena, amerikar sentitzen diren baina argazkian ateratzeko eskubidea ukatzen zaien horiena.\nNi Tonyaren aldekoa naiz, gaizkile maitagarriena, tranpati erakargarriena baita. Eta, gainera, Axe hirukoitza egiteko gauza den bakarra.\nDrama Iritzia Komedia Kritika Kritikak Sariak\nCraig Gillespie I' Tonya Julianne Nicholson Kritika Kritikaria Margot Robbie Mikel Zumeta Paul Walter Hauser


Herri Ondarea :: Mastapuntakoa\nMastapuntakoari erderaz cucaña esaten deutsie. Antzarren hurrengo jaia, segian, mastapuntakoa izaten da. Masta handia ipinten da portutik zuzen-zuzen kofradiara begira. Gainea koipez beterik ipinten dabe, igoteko gatxago ipinteko. Puntan bandera zuri bat ipinten jako untze bategaz josita. Koipe asko daukanez, gorabehera asko egin behar izaten dabe.


Mona Lisa Smile - Wikipedia, entziklopedia askea.\nfilm erromantikoa, film dramatikoa, sarbide-bizipena eta film komikoa\nSan Frantzisko, Connecticut, New Jersey, Kalifornia eta Arizona\nJordan Bridges (en)\nAleksa Palladino (en)\n[[Kategoria:Jordan Bridges (en) antzeztutako filmak]]\n[[Kategoria:Aleksa Palladino (en) antzeztutako filmak]]\nElaine Goldsmith-Thomas (en)\n[[Kategoria:Elaine Goldsmith-Thomas (en) ekoitzitako filmak]]\nRevolution Studios (en)\n[[Kategoria:Revolution Studios (en) ekoitzitako filmak]]\nMona Lisa Smile (Mona Lisaren irria euskaraz) Mike Newell zuzendutako Amerikako Estatu Batuetako pelikula bat da. 2003. urtean estreinatutako filma da; emakumearen emantzipazioaren inguruan sortutako zenbait gatazkari buruzkoa a. Gertaera horiek 1953an kokatzen dira, Amerikako Estatu Batuetako Wellesley emakumezkoentzako unibertsitatean. Erakunde hori oso ospetsua da, baina ideia tradizionalak ditu; garai hartan, oraindik ere, emakumeen zeregina ezkontzea eta etxeko lanak egitea zela uste zuten.\nKatherine Watson (Julia Roberts), arte-irakasle gaztea da, ideia aurrerakoiak ditu eta bere ikasleei ideia horiek igorri nahi dizkie. Wellesleyn hasiko da lanean, eta gizartearen kritikak jasoko ditu; zuzendaritzak eta ikasleek hain barneratuta dituzten aurreritzien aurka borrokatu beharko da.\nKatherinen ikasleen helburuak, garai hartako balio tradizionalak zituzten. Kontzeptu hori ideologia jakin batean oinarritzen zen; hain zuzen, emakumearen zeregina etxeko munduarekin lotzen zuen ideologian.\nJulia Roberts: Katherine Ann Watson\nKirsten Dunst: Elizabeth "Betty" Warren (Jones)\nJulia Stiles: Joan Brandwyn (Donegal)\nMaggie Gyllenhaal: Giselle Levy\nLaura Allen: Susan Delacorte\nTori Amos: Ezkontzako abeslaria\nEmily Bauer: Historia ikaslea\nJordan Bridges: Spencer Jones\nMarcia Gay Harden: Nancy Abbey\nLisa Roberts Gillan: Albini andereinoa\nGinnifer Goodwin: Constance "Connie" Baker\nTopher Grace: Tommy Donegal\nAnnika Marks: Artearen historiaren ikaslea\nEbon Moss-Bachrach:Charlie Stewart\nLily Rabe: Artearen historiaren ikaslea\nTerence Rigby: Edward Staunton doktorea\nKrysten Ritter: Ikaslea\nMarian Seldes: Jocelyn Carr presidentea\nJohn Slattery: Paul Moore\nJuliet Stevenson: Amanda Armstrong\nDominic West: Bill Dunbar\nDonna Mitchell: Warren andrea\nMike Newellek zuzendutako filmak\nLawrence Konnerrek idatzitako filmak\nMark Rosenthalek idatzitako filmak\nJulia Robertsek antzeztutako filmak\nJulia Stilesek antzeztutako filmak\nMaggie Gyllenhaalek antzeztutako filmak\nGinnifer Goodwinek antzeztutako filmak\nJuliet Stevensonek antzeztutako filmak\nMarcia Gay Hardenek antzeztutako filmak\nMarian Seldesek antzeztutako filmak\nTopher Gracek antzeztutako filmak\nTori Amosek antzeztutako filmak\nLeslie Lylesek antzeztutako filmak\nLaura Allenek antzeztutako filmak\nEbon Moss-Bachrachek antzeztutako filmak\nJohn Scurtik antzeztutako filmak\nLisa Roberts Gillanek antzeztutako filmak\nKristen Connollyk antzeztutako filmak\nKrysten Ritterrek antzeztutako filmak\nWhitney Avalonek antzeztutako filmak\nAmerikako Estatu Batuetan girotutako filmak\nUnibertsitateetan girotutako filmak\nOrriaren azken aldaketa: 27 abuztua 2020, 22:48.


Lehen urtea bete du Zikloteka Dokumentazio Zentroak | El Diario Vasco\nGipuzkoaLehen urtea bete du Zikloteka Dokumentazio Zentroak\nEL DIARIO VASCO Martes, 4 julio 2017, 11:32\nGipuzkoako Foru Aldundiak sortutako Zikloteka Dokumentazio Zentroak lehen urtea bete du "bizikletari buruzko nazioarteko erreferente gisa". Mugikortasuneko foru-diputatu Marisol Garmendia sozialistak adierazi duenez, “zentro hau bakarra da, gure ingurune hurbilenean ez ezik, Europa mailan ere, non ez dugun aurkitu antzeko adibiderik. Horrek nazioarteko erreferente bihurtu gaitu bizikleta bidezko mugikortasunaren munduan interesa duten guztientzat”.\nZentroak material bibliografiko, dokumental, grafiko eta ikus-entzunezko oparoa du bizikletaren munduaren inguruan. Funts horiek modu presentzialean bisita daitezke edo Internet bidez kontsultatu. Ziklotekak jarraipenak ere egiten ditu sare sozialetan bizikleta bidezko mugikortasunari buruzko informazio guztia biltzeko eta artxibatzeko, eta horrela bere funtsak handitzen ditu interesgarriak iruditzen zaizkion dokumentuekin.\nBizikletarekin zerikusia duen oro\nSimplifican la renovación de tarjetas a usuarios de la Mugi de discapacidad Dos nuevos autobuses turísticos darán a conocer Gipuzkoa a partir del sábado


Mugen Gainetik – Gehitu.org\nHome > Mugen Gainetik\nMugen Gainetik garapenerako lankidetza bideratzen duen elkarte bat da, herrialde ezberdinetako bidegabekerien berri zabaldu nahi du eta pertsonak sistema ororen erdigunean kokatu. Horretarako bereizkeriarik gabeko printzipio, ahalduntze eta genero parekidetasuna ahalbidetzen ditu, pertsona ororen giza eskubideak bermatuko dituen politika publikoak aldarrikatu eta gizakien ordez merkatuek lehenesten dituzten politiken aurka lan eginaz. Elkartasuna ez duela asmo onera mugatu behar ez eta balizko egitura-aldaketen zain egon uste du eta horregatik ekintzaren aldeko apustua egiten du. Zentzu horretan herrialde txirotuetan garapenerako lankidetzako egitasmoak bideratzen ditu eta gizarte eraldaketarako hezkuntza sustatu orekatua izango den giza eta lurralde berrantolaketa baten alde lan egiten du, parte-hartze, jasangarritasun, gizon eta emakumeen arteko parekidetasun, bizi kalitate, justizia eta duintasuna oinarri hartuta.\nGiza eskubideen aldeko borroka honetan, nazioarteko testuinguruan bereziki kaltebera den LGTBI kolektiboari bideraturiko prozesu bati heldu dio, aniztasunaren balioa ikusarazi eta kultura gizarte eraldaketarako tresna gisa erabiliaz. Ibilibide honetan ezinbestekoa da, ahaleginak batu eta LGTBI erakundeekin batera lan egitea. Hori dela eta sustatua da Gehiturekiko harremana, giza eskubideen aldeko eta konkretuki LGTBI kolektiboaren eskubideen aldeko ibilibide bateratua jorratzeko.\nBeraien webgunerako bidea


Jone Uriak irabazi dau Uribe Kostako txapelketea - bizkaie.biz\nJone Uriak irabazi dau Uribe Kostako txapelketea\nBizkaie! 2018-03-26 09:42 Bertsolaritzea\nImanol eta Jone Uria neba-arrebak pasau dira buruz burukora.\nTxapelketako finalistak eta Jone Uria txapela eskuan (argazkiak: ALBE) | Ikusi handiago | Argazki originala\nUribe Kostako Bertsolari Txapelketan 25 parte-hartzaile egon dira. Kanporaketak, finalaurrekoak eta finala jokatu eta azkenean, buruz burukoan, familia bereko kide bi entzun ahal izan doguz aurrez aurre: Imanol eta Jone Uria. Esperientzia zabalagoa aprobetxauta, Jone Uriak jantzi dau txapela. Epaileek 673,5 puntu emon deutsiez eta Imanol Uriari, 670,25.\nUria neba-arrebakaz batera, honeek bertsolariak be Sopelako finalean egon dira: Arrate Illaro (383 puntu), Peru Vidal (359), Unai Mendiburu (346) eta Paule Loizaga (327,5). Nahikari Ayo izan da gai-jartzaile eta aurkezlea.\nHoneek lanak egin behar izan ditue finalistek: Lehen atalean, binaka, gaia emonda hiruna bertso zortziko nagusian, beste hiruna zortziko txikian eta launa kopla; ondoren, bakarka, gaia emonda bina bertso neurri librean. Buruz burukoa jokatu dabenek, ganera, lan honeek be egin ditue: Binaka, gaia emonda hiruna bertso hamarreko txikian eta zortziko txikian puntuka, zortzi bertso osotu arte; eta gero kartzelako ariketea, bakarka, gaia emonda bina bertso neurri librean.\nAitatzekoa da Uribe Kostako Txapelketeak Sopela bertsoz bete dauela goizetik gauera, izan be, finalaren aurretik hiru finalaurrekoak jokatu ditue. Kanporaketa bakotxean lau bertsolarik kantau dabe eta bi onenak pasau dira finalera. Finalaurrekoetan Olatz Larrinaga eta Miren Loizaga ibili dira aurkezle.\nTxapelketea aurrera eroan ahal izateko ezinbestekoa izan da gai-jartzaile taldeko Nahikari Ayo, Aitor Fernandez de Martikoena, German Kortabarria, Jon Amezaga, Olatz Larrinaga, Naiara Etxaiz, Miren Loizaga eta Goizalde Atxutegiren lana. Baita Joseba Santxoren gidaritzapean epaile lanetan ibili diran Josu Arroyo, Leire Iriondo, Aitor Fernandez Martikorena, Nagore Uribe-Etxebarria eta Araitz Lasarena be, idazkarien, Karmele Elosegi eta Arkaitz Gomezen, ekarpena ahaztu barik. ALBE bertso-eskoleak eskerrak emon deutsez danei.\nUria neba-arrebak, buruz burukoan


Hiria GUZTIAK __ALICANTE__ DENIA __VALENCIA__ ALBAL ALBORAYA ALCASSER ALFAFAR ALGINET BENETUSSER BENIFAIO BENIPARRELL CATARROJA CULLERA MASSANASSA MONSERRAT PAIPORTA PUÇOL SAN ANTONIO DE BENAGEBER SEDAVI SILLA SUECA TORRENT VALENCIA\nGUZTIAK __ALICANTE__ DENIA __VALENCIA__ ALBAL ALBORAYA ALCASSER ALFAFAR ALGINET BENETUSSER BENIFAIO BENIPARRELL CATARROJA CULLERA MASSANASSA MONSERRAT PAIPORTA PUÇOL SAN ANTONIO DE BENAGEBER SEDAVI SILLA SUECA TORRENT VALENCIA\npisu - Alfafar (LA FILA)\npisu - Albal (San Carlos)\n- Alfafar (Casco antiguo)\nMerkataritza-lokala - Valencia (El Cabanyal - El Canyamelar)\n30.000 € - 930 €/hilabetea - Eskualdatzea 25.000 €\nMerkataritza-lokala - Alfafar (Barrio Orba) , Eraikitako azalera 373m2, 1 bainugelak.\npisu - Catarroja , Eraikitako azalera 73m2, 3 Gelak, 1 bainugelak.\npisu - Silla (San roque) , Eraikitako azalera 91m2, 4 Gelak, 1 bainugelak.\npisu - Benetusser (Los grupos) , Eraikitako azalera 60m2, 3 Gelak, 1 bainugelak.\npisu - Alfafar (Parque alcosa) , Eraikitako azalera 96m2, 3 Gelak, 1 bainugelak, Igogailua.\nNegozioa - Sueca (El Perelló playa) , Eraikitako azalera 290m2, 1 bainugelak.\nMerkataritza-lokala - Massanassa (DIVENDRES) , Eraikitako azalera 222m2, 1 bainugelak.\nSalmenta 67.500 €\npisu - Alfafar (AV.GOMEZ FERRER) , Eraikitako azalera 72m2, 3 Gelak, 1 bainugelak.\npisu - Puçol , Eraikitako azalera 70m2, 2 Gelak, 1 bainugelak.\npisu - Alfafar (LA FILA) , Eraikitako azalera 93m2, 3 Gelak, 1 bainugelak, Igogailua.\npisu - Alcasser (ALCACER) , Eraikitako azalera 89m2, 3 Gelak, 1 bainugelak.\nMerkataritza-lokala - Benetusser (Racholar) , Eraikitako azalera 70m2.


Bultzada berri bat unibertsitateko prestakuntza dualari - Gazteberri.eus\nPublished20 maiatza, 2022\nUnibertsitatea+Enpresa II. Euskal Estrategiaren xedea da 2026. urterako, gutxienez, 10.000 unibertsitariok beren prestakuntzaren zati bat enpresetan egitea eta 80 titulazio dual izatea.\nEuskadik hezkuntza eta enpresaren arteko harremanak sendotzen jarraitu nahi du. Ildo horretan, Eusko Jaurlaritzak aurkeztu berri duen Unibertsitatea+Enpresa II. Euskal Estrategiaren xedea da 2026. urterako, gutxienez, 10.000 unibertsitariok beren prestakuntzaren zati bat enpresetan egitea eta 80 titulazio dual izatea.\nUnibertsitatea+Enpresa I. Estrategia 2017. urtean aurkeztu zen. Ordutik hona 47 unibertsitate-titulazio dual sortu dira. Titulazio horietatik guztietatik, 30 graduak dira eta beste 17ak ingeniaritza, enpresen administrazio eta zuzendaritza, fabrikazio digitala, marketina, ikus-entzunezko komunikazioa edo soziologia bezalako arlotan irakasten diren masterrak. Orain arte 600 enpresak eta 4.800 ikaslek baino gehiagok parte hartu dute prestakuntza modelo horretan. Estrategia berriak kopuru horiek bikoiztu nahi ditu.\nEusko Jaurlaritzak azaldu duenez, I. Estrategia horri esker, Euskal Unibertsitate Sistema euskal gizartearen agente dinamizatzaile eta eraldatzailea bilakatu da azken urteetan, nazioarteko talentua erakarriz eta euskal ikerketaren eta berrikuntzaren motorra bilakatuz. Estrategia berriak “XXI. mendeko Euskadiren eraikuntza” ahalbidetuko duen unibertsitatearen eta enpresaren arteko harremana bultzatzen jarraitu nahi du.\nAurkezpenean azaldutakoaren arabera, 2022-2026 aldirako honako helburu hauek lortu nahi dira: ezagutzaren sorkuntza eta transferentzia, betiere, bikaintasun zientifikoa enpresa arloan izango duen aplikazioari lotuz; eta, gaitasun handiko talentuaren formakuntza enpresa-munduak dituen beharretara egokituta. Hortaz, estrategia berriak lehentasunezko sei lan-ildo zehazten ditu:\nUnibertsitateko prestakuntza-dualaren eskaintza sustatzea ikasleriaren enplegagarritasuna hobetzeko. 1.000 enpresen eta 10.000 ikasleren parte-hartzea izango duten 80 titulazio dual lortu nahi dira.\nNazioarteko 10 titulazio dual martxan jartzea.\nJada abian diren bi Unibertsitate+Enpresa Gelei beste bi gehitzea.\n5.000 ikaslek ‘Lan-mundura igarotzeko programan’ parte hartzea lortu eta ekintzailetzarako 350 beka baino gehiago eskaini.\nLanbide Heziketaren eta unibertsitatearen arteko lankidetza sendotu berrikuntza sustatzeko.\nIKUR 2030 programa sustatu bikaintasun-ikerketaren esparruan.\nI. Estrategiaren emaitzak\n2017. urtean abian jarri zen estrategiaren emaitza nagusiak honako hauek dira:\n47 titulazio dual. 2017az geroztik, 47 titulaziok lortu dute aipamen dual hori. 600 enpresak eta 4.800 ikasle baino gehiagok parte hartu dute prestakuntza dual horretan.\nKlusterren sorrera. Unibertsitateko prestakuntzan bi kluster antolatu dira: 4Gune Klusterra, Ingeniaritza, Zientzia eta Teknologiakoa; eta KSIgune Klusterra, Kultura eta Sormen Industriena.\nEnpresa+Unibertsitatea Gelak. E2017-22 aldian bi Gela jarri dira martxan: 4.0 Industriari buruzko AIC gela eta Kultura eta Sormen Industrien KSI gela.\nEkintzailetzarako eta Lan-mundura igarotzeko programak: 4.650 ikaslek parte hartu dute ‘Lan-mundura igarotzeko programan’ eta ekintzailetzarako 300 beka baino gehiago eman dira.\nPrevious Nafarroako landa-eremuetan bizi diren gazteak gustura daude bertan\nNext “Gure gorputzak, gure bizitzak, gure eskubideak”


EKAITZALDI: abuztua 2011\nEgilea: Anonimoa ordua: 11:39 iruzkinik ez:\n2011(e)ko abuztuakren 3(a), asteazkena\nPatxi Saizek euskal kantu tradizionalean eta kantautoreen tradizioan oinarritzen den hamaika kantuz osatutako ITXAROPENA izeneko disko berria dakarkigu. Izan ere, jorratzen diren gai guzietan itxaropena baita kantuen xede nagusia. Auto-ekoizpena den disko hau, Musikorta eta Noizbehinka estudioetan grabatua eta nahastua izan da 2010 urtean zehar. Patxi Saizen ahotsa eta gitarra dira oinarri kantu guztietan, ahotsaren esentzia izanik ardatz nagusiena; hain zuzen ere, bi ahotsetan diren abestietan nabariagoa da esentzia hori bere gordintasunean. Kantautore izaera oinarri izanik, diskoa instrumentazio ezberdinez jantzita azaltzen zaigu: pianoa, akordeoia, biolina, oboea, armonika, baxua eta perkusio ezberdinak.Kantuen hitz gehientsuenak Patxi Saizenak badira ere, beste autore batzuen hitzak ere erabili ditu, besteak beste, Ernest Arranbide, Luis M. Lauzirika “Txili”, Inazio Eizmendi “Basarri” eta Telesforo Monzonenak. Bere kantuetan herrimina, espetxea, amodioa, barne hausnarketa… dira jorratzen diren gaiak eta, bereziki, itxaropena izanik, oro har, aterabide nagusia.\nPatxi Saiz, J.Luis Aranburu, Xabier Azkarate, Josu Salegi, Nerea Lasarte.\nKolaborazioa : Kemen Lertxundi (armonika)\n2. Argia Datorkit\n4. Elkarri Begira\n5. Askatasun Ezaren Baitan\n6. Bihar Esnatzean\n7. Egun Baten\n9. Guajira Ttiki\n10. Zutaz Oroitzean\n11. Herri Txiki Batekoa Naiz\n2011(e)ko abuztuakren 1(a), astelehena\n01 - Noiz arte\n02 - Olvidados\n03 - Oroimenaren munduan\n04 - Trasnochando\n05 - Itsututa\n06 - Bidea ez zaigu urratu\n07 - Ardirik gabeko mendiak\nAbestiak .wma formatuan daude\nEgilea: Anonimoa ordua: 05:58 1 iruzkin:


ARTIKULUA | Minorreko komedia · Juan Luis Agirre Lete, Zuerako espetxetik |\nYou are here: Home / Komunitatea / Editoreak / ARTIKULUA | Minorreko komedia · Juan Luis Agirre Lete, Zuerako espetxetik\n2017-03-24 By txalaparta Leave a Comment\n“Ez naiz gorrotoan bizi den pertsona”. Hori zioen Hans Keilsonek 2002an bere bizitzaren errepasoa egiten zuen elkarrizketa batean.\nGazte gaztetatik nozitu zuen Keilsonek antisemitismoa. Hamasei urte zituela, Heine-ren Die schlesischen Weber  poemari buruz eztabaidatu nahi izan zuenean eskolakideek guztiz arbuiatu zuten, eta hurrengo bi urtetan, hain zuzen, batxilerra burutu bitartean ezein ikaskidek ez zion hitzik zuzendu.\n“Bi zaldi zamalkatzea suertatu zait“, idatzi zuen Keilsonek, “literatura eta zientzia.” 1909. urtean Bad Freienwald (Alemania) izeneko herrian jaio eta 2011. urtean Hilversum-en (Herbehereak) hil zen familia judu bateko semeak 1933.ean argitaratu zuen bere lehen idazlana Das Leben geht weiter (Bizitza aurrera doa). Autoanalitiko eta autobiografikoa den narrazio honetan, Weimarko Errepublikako garaiko langile beregain baten gainbehera ekonomikoa deskribatzen du. “Eleberria”, egileak kontatu zuen bezala, “zuzenean debekatua izateko“ jaio zen. Fischer argitaletxeak plazaratu zuen idazle judu baten azken idazlana izan zen, Nurembergeko lege arrazistak indarrean sartu baitziren berehala.\n1928 eta 1934 urte bitartean medikuntza ikasi eta diplomatu zen Berlingo Unibertsitatean. Ikasle garaian tronpeta eta biolina kafetegi eta kabaretetan joz irabazi zuen bizitzeko behar zuen dirua. Alabaina, alemaniar juduei zenbait lanbide eta kargu debekatu zitzaien: abokatu, funtzionario, irakasle, argitaratzaile, eta baita mediku lanean aritzea ere, besteak beste. Gimnasia eta igeriketa prestakuntza egin eta kirol irakasle izan zen Keilson, eskola juduetan.\nJazarpenetik ihesi 1936an Herbehereetara erbesteratu zen Gertrud Manz emaztearekin batera, non mediku aritzeaz gain, psikiatra formazioa lantzen jarraitu zuen, hain zuzen, haur eta gazteen arloan.\n1940.ean nazien Herbehereen okupazioak hirugarren zaldi bat zamalkatzera behartu zuen, hots, engaiamendu politiko eta humanistarena. Naziengandik ezkutatu eta buru egiteko klandestinitatera jo zuen eta nederlandar erresistentziarekin lan egin zuen (Vrije Groepen Amsterdam erakundearekin), mediku izanik erresistenteak artatuz eta tarteka ere sasian bizi zirenei laguntza psikologikoa emanez, haur eta helduei.\nGerra garaian idatzi zituen bere idazlan behinenaren Der Tod des Widersachers (Aurkariaren heriotza) lehenengo berrogei orrialdeak, lorategi batean lurperatuta ezkutatu zituen gerra ondoren burutu eta 1959. urtean argitara emateko. Judu gazte idealista bat bere inguruko kontraesanak gainditzen saiatzen da, aurkariarekin maitasun-gorrotozko hartu-emana sortuz. Eleberriak arrakasta izan zuen, Time aldizkariak 1962. urteko hamar liburu onenen artean aitatu baitzuen. Ordukoa da ere, sasian ibilitako garaikoa, bere bigarren eleberria Komödie in Moll (Minorreko Komedia), nahiz eta ez zen argitaratu harik eta gerra amaitu zen arte.\n“Ez naiz heroia izan, ez nuen balentria handirik egin”, zioen apal, erresistentzian egindakoaz galdetzen ziotenean. Baina Keilsonen bizitza osoko engaiamendua denak bizirik eusteko saio bat izan zen, bizitzara iratzartzeko, eta era horretan, nazismoa suntsitzeko. Hans Keilsonek, berak, bizipozagatik soilik iraun zuen bizirik. Garai ilun haietan jaio zen beren alaba, baina oso aldi bakanetan ikusi ahal izan zuen. “Gu hirurok ez ginen 1945. urteko maiatza arte lehen aldikoz lasai elkartu eta beldurrik gabe kalera irten. Auzoko guztiak jakin bazekiten nor ginen gu eta urte guzti haietan isilik egon ziren”.\nEz zuten Hans Keilson salatu eta bizirik atera zen trantze hartatik. Ez aldiz bere gurasoak, Auschwitz-Birkenau-era deportatu eta bertan hil baitzituzten.\nThe New York Timesek 2010ean Minorreko komedia eleberriaren ingelesezko itzulpenari egin zion kritikarekin best seller bihurtu zen liburua. Keilsonen beste idazlan asko bezala, hainbat hizkuntzatara itzulia izan da, portugesera, ingelesera, gaztelerara, nederlanderara, italierara, suomierara, frantsesera eta norvegierara, besteak beste. Eleberri honetan, judu ez diren senar-emazte batzuk judu bat ezkutatzen dute etxean eta hirukote horren arteko elkarbizitza, solasaldiak, haserrea eta beldurra, klaustrofobia eta esperantza, elkartasuna eta saldukeria ezagutzen ditu irakurleak. Liburu honetan, Keilsonek klandestinitateko bizipenak hartzen ditu oinarri, neurri batean. Baina hizkera soil eta nolabait lehorrez, bira ia groteskoa ematen dio istorioari: apopilo ezkutua gaixotu ondoren hil egiten da, eta hilda ere, eragin handia du senar-emaztearen bizitzan.\n“Literatura gizateriaren oroimena da. Idazleak gogoratu egiten du eta irakurleak bizipen zati bat bereganatzen du. Liburuak berriro argitara daitezke, azken batean beti baitaude artxiboko aleak, aldiz, gizakiak ez”, esan zuen Keilsonek. Minorreko komediarekin Herbehereetan jazarritako juduak babestu zuen jendeari gorazarre egiten dio eta gaurko belaunaldiei gogorarazten die garai hartako Herbehereetako 130 mila juduetatik 20 mila elkartasunak salbatu zituela.\nJoseph Roth, Irmgard Keun, Klaus Mann, Egon Erwin Kisch, Anna Seghers, Ernst Toller, Vicky Baum, Odon von Horvath eta beste askok osatzen dute deserrira behartua izan zen intelektualen belaunaldia. Hans Keilson izan da utzi gaituen azkena.\nHans Keilson aro bateko argi eta itzalen lekukoa.\n Heinrich Heine (Düsseldorf 1797-Paris 1856), poeta. Judua izanda, Die schlesischen Weber olerkian langileen egoera salatu zuen, errua nagusiei egotzi zien, Jaungoikoari, erregeari eta baita aberriari ere. Guzti horregatik traizioa izan zen ikaskideentzat.\nEleberri honetan, judu ez den bikote batek naziengandik ihesi doan judu bat ezkutatzen du etxean. Hala, bada, idazlearen estilo soilean, hirukote horren arteko elkarbizitza, solasaldiak, haserreak, beldurra, klaustrofobia, elkartasuna eta itxaropena agertzen dira orriotan. Egilea bera, naziengandik ihesi, Herbeheretako erresistentzian ibili zen eta, klandestinitatean idatzia, liburu honek, neurri batean, sasian ibilitako garaiko bere bizipenak ditu oinarri.\n“Ez naiz heroia izan, ez nuen balentria handirik egin”, esaten zuen Hans Keilsonek erresistentzian ibilitako garaiak gogora ekartzen zituenean. Baina liburu honetan argi geratzen da, besteak beste, erresistentzia oro, keinu handi zein txikiez osatuta dagoela eta, horiek egiterakoan, edozein akats heriozkoa izan daitekeela.\nHans Keilson (1909, Bad Freienwald, Alemania-2011, Hilversum, Herbehereak) familia judu batean jaioa, 1933.ean argitaratu zuen bere lehen idazlana Das Leben geht weiter (Bizitza aurrera doa). Fischer argitaletxeak plazaratu zuen idazle judu baten azken idazlana izan zen, Nurembergeko lege arrazistak indarrean sartu baitziren berehala. 1940. urtean naziak Herbehereak okupatutakoan ezkutatu eta buru egiteko klandestinitatera jo zuen eta nederlandar erresistentziarekin lan egin zuen. Bizirik atera zen gerratik, ez, ordea, bere gurasoak, naziek Auschwitz-Birkenauen hil baitzituzten. Gerra garaian idatzi zuen orain aurkezten dugun Minorreko komedia eta idazten hasi zen bere idazlan ezagunena, Der Tod des Widersachers (Aurkariaren heriotza).\nFiled Under: Editoreak Tagged With: artikulua, hans keilson, juan luis agirre lete, judua, minorreko komedia, nazi


kritiken hemeroteka » Nevadako egunak\n« Nonbait bada zerbait johan ez dena! | Itsas gogoetak »\nNevadako egunak / Bernardo Atxaga - Joseba Irazu / Pamiela, 2013\nNevadako egunak Mikel Babiano López de Sabando / hirinet.net, 2015-04-08\nHorrela jakingo du indiarrak zaldi basatiak ehiza ditzaketen bakarrak direla; zaldiak, berriz, itzalen eta egiazko munduaren arteko xendra, iraganaren eta orainaren arteko zubia, animalia sakratuak; izan ere, Atxagak naturarekin lotzen ditu AEBetako jatorrizko biztanleak, eta, “Zazpi etxe Frantzian“ liburuan bezala, kolonizazio-prozesuen eraginez haiek historikoki pairatu behar izan dituzten laido eta basakerien berri emango digu oraingoan ere.\nHainbat eta hainbat pertsonaia, Atxagaren senide eta gaztetako lagun ugari barne, haren oroitzapen eta ametsetan bizi dira, iraganarekin eta heriotzarekin hertsiki lotutako toposak gorpuzten dituzten neurri berean. Beste batzuk, aldiz, hirian (Reno azpimarratu behar, ezinbestean) eta basamortuan, inguru urbanoa vs. landa eremua. Biek ala biek arrisku eta tranpa franko ezkutatzen dute, baina desertua da, Daniel Sadaren hitzei jaramon egitera, errealitatea hobekien islatzen duena: “errealitate desertua zen, eta errepresentazio guztiak, haren aldean, dekoratu hutsak“. Desertua lurrezko itsasoa da, fantasmen bizitokia, toki prehistorikoa, atenporala, heterotopikoa eta, aldi berean, erdigunekoa. Bidenabar, gogora dezagun basamortuak idazlearen beste lan batzuetan (adib. Bambulo: Ternuako penak, Groenlandiako lezioa, Txoriak kolpeka) duen nagusitasuna, hamaika forma eta koloretakoa izan baitaiteke.\nNire irudiko, heriotza da zapelatz lumaz apaindutako saretxo eder eta ia magikoak uxatu ezin dituen amesgaiztoen sorburua, Gilgameshen epopeia zaharrean jaun eta jabe dena, Virgilioren artzain zoriontsuek ere gobernatu ezin izan zutena (Et in Arcadia ego), Erdi Aroko eta Errenazimentuko “Vanitas“ guztiak inspiratu zituena, gaur egun ere, hein handi batean, idaztera, margotzera, sortzera eta, azken beltzean, bizi garela adieraztera bultzatu eta bultzatzen gaituena. Memento Mori.


Linux_eskolan: Nola konpondu ohiko arazoak\nOhiko arazoak eta laguntza teknikoa\nNola konpondu ohiko arazoak\nEkipoa ez da itzaltzen\nDeskripzioa: Beste erabiltzaile batek saioa irekia badu (egin klik paneleko zure izenean) ekipoa ezingo da "onean" itzali.\nIrtenbidea: ahal baduzu galdetu saioa irekia duen beste erabiltzaileari ea prozesuren bat irekita duen eta bestela saioa itxi dezala. Bestela "txarrean" itzali.\nErabiltzaileak ez ditu mapeatutako karpetak ikusten\nDeskripzioa: Arrazoia izaten da ekipoan aurretik egon den beste erabiltzaile bat bere jarduera bukatu, saioa amaitu ez eta ekipoa blokeatu dela. Bigarren erabiltzailea bere erabiltzaile izenarekin sartu da eta karpetak ez dira mapeatzen dagoeneko beste erabiltzaileak mapeatuta dituelako.\nIrtenbidea: Karpeta nagusia ireki eta bertan agertuko dira sareko karpetak. Bukatu ondoren\nErabiltzailea ezin da sartu\nErabiltzaile eta pasahitza egokia sartuta erabiltzailea ez bada sartzen bi izan daitezke arrazoiak.\nA- Ez dago konexiorik (eta erabiltzailea aspaldi ez du ekipo hori erabili ezen Likewisek aste betez gogoratzen du erabiltzailea eta sartzen utziko dio konexiorik gabe ere). Konexio fisikoa (kableak, wifia) egiaztatu, Adminpremialocal moduan sartu eta paneleko konexioan "Gaitu sarea" edo "Gaitu haririk gabeko sarea" aktibatuko dugu. Horrekin konexioa berreskuratuko da eta erabiltzailea sartu ahal izango da.\nB- Badago konexioa. Adminpremialocal moduan sartua konexioa badago seguraski ekipoa domeinutik atera delako ez dira logeatzen. Irtenbidea ekipoa domeinuan sartzea da.\nInprimagailu lokalak ez du inprimatzen\nArazo fisikoak deskartatuta. Inprimagailuen kontrolera joan, inprimagailua hautatu eta "pausatuta" agertzen bada, inprimatze ilarara joan, inprimatze saio-zaharrak garbitu eta inprimagailua aktibatu.\nEkipoa blokeatu da\nAplikazioa blokeatu bada saiatuko gara aplikazioa ixten_\nbeheko panelean eskuin klik egin eta itxi, bestela\nSistemaren monitorea > Prozesuak > prozesua hautatua eta hil.\nBlokeatu dena sistema bada:Panelean aktibo dagoen aplikazioan edo...\nCtrl+Alt+Supr saioa amaitzeko, bestela...\nEskola 2.0 eta Premiako ekipo batzuen arazoak eta irtenbideak\nAcer Travelmate beltzak piztean wifia ez da aktibatzen\nTTL wifia ez dabil Ubuntu 12.04-n\nZenbait Acer Veriton ekipoetan ATI txartela ez dabil. Askatu eta konektatu VGA plakaren konexioan.\nZenbait Montte zuri pestilo urdinekin jokaera kontrolaezina teklatu eta saguekin (usb eta ps2). Soluzio ezezaguna.\nEbaluatu arazoa eta uste baduzu konponketa 10 minutu baino luzeagoa dela berrinstala ezazu ekipoa.\nAdministratzailearen pasahitza ahaztu baduzu edo Grub-ek ez badu sistemaren bat aurkitzen Rescatux diskoa erabili.\nEkipo bat instalatzeko F12, F10 edo F8 sakatuta abio-menua ez bada agertzen sartu BIOSean Supr edo F2 sakatuta eta Boot menu aldatu. Horrela ere ez baduzu lortzen PLOP diskoa erabili.\nAzken aldaketa: asteazkena, 2014(e)ko martxoaren 5(e)an, 00:17(e)an\n◄ Epoptes: ezaugarriak eta instalazioa\nJoan hona... Joan hona... Irakaslearen berriak Foroa Software librea Wikipedian Arrazoi filosofikoak, teknikoak, pedagogikoak, segurtasunekoak eta ekonomikoak Sistema eragileak eta aplikazioak Sistema eragileen arteko harremak GNU/Linux Zientzia.net-en Ubuntu Wikipedian Linux apunteak Ubunturen bertsioberritzeak Linux direktorioaren egitura Luberri deskargatu, probatu, instalatu, egokitu eta erremasterizatu. Instalazio arruntak eta gero Ezagutu Ubuntu Luberri Formatu irekiak eta jabedunak Sinkronizazio motak Inprimagailuen instalazioa Urrutiko terminala. Nola erabili zerbitzaria Ubuntu batetik Remmina aplikazioaren bidez. Grub-en ezarpenak Ubuntu berrinstalatu /home karpeta mantenduta Nola jarri IP finkoa Nola bihurtu CD eta DVDak fitxategi eta IKASLEAK karpetatik erabili. Aplikazio berrien instalazio erak Nola egin administradore lanak erabiltzaile arrunt baten saiotik Arbelen kontrolatzaileen instalazioa: Smart, Promethean... OpenBoard Epoptes: ezaugarriak eta instalazioa Luberriren bloga Luberri posta-zerrenda Aholkuak, irizpideak, estrategiak.\nLuberriren bloga ►


Ez al zara bertso eskolan parte hartzera animatu? (Bagera Elkartea) - Bertsolari\nEz al zara bertso eskolan parte hartzera animatu? (Bagera Elkartea)\nBertsozaletasuna batzuek txiki-txikitatik daukate, baina ez da guztien kasua, bistan dena. Hamaika dira bertsoa adinean aurrera eginda topatu dutenak, beti inguruan izan arren arreta handirik jarri ez ziotelako, edo norberak daukan sormenerako grinak ez zuelako sekula kanal hori lantzeko aukeraz hausnartu. Tentatuta al zaude? Hizkuntzarekin eta zure buruarekin jolastu nahi al duzu?ç\nBada animatu. Euskal Herrian barna badira aski txoko bertsogintzan murgiltzeko, eta lotsa atarian uzten da beti. Adibidez Hernani inguruan bizi bazarete, Bagera Elkarteak horretarako aukera eskaitze du, eta garaiz zabiltzate oraino.\nIkastaro honetan barruan denok dugun bertsolari txiki horri forma eman eta oinarrizko teknikak ikasteko aukera izango da Izarne Zelaia Arratibel bertsolariaren laguntzaz.\nEguna eta ordua: Astelehenetan, 18:30-19:30.\nTokia: Bagera Elkartean (Hernani kalea 15, behea).\nHasiera data: 2016-11-07 Amaiera data: 2017-05-29\nIzen ematea: bagera@bagera.eus helbidean edo 943005074 telefono zenbakira deituz.\nTags: Bagera Elkartea bertso eskola betsogintza heldu eskolak hernani izarne zelaia sortzailetasuna


genre_facet:"EIMAk onetsitako materialak" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)"\nGeneroa / Forma: EIMAk onetsitako materialak Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua)\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Sare Sozialetik zure bizitza deskargatu ezazu - KontsumoBIDE-Kontsumoko Euskal Institutua\nSare Sozialetik zure bizitza deskargatu ezazu\nINCIBEren (Zibersegurtasuneko Institutu Nazionala) mende dagoen OSIak (Internautaren Segurtasun Bulegoa) post interesgarri bat argitaratu du gure datu pertsonalak eta sare sozialen inguruan. Sare sozialen bitartez gure bizitza agerian uzten dugu baina badakigu ze informazio gordetzen da ezagutzen ez ditugun zerbitzarietan? Informazio hori ezagutu eta deskargagu dezakegu. Interes handikoa iruditu zaigu OSIk esandakoa eta hemen erreproduzitzea erabaki dugu.\nGure datuak eta informazioa ez dira soilik gure nabigatzaileetan eta gailu mugikorretan gordetzen. Sare sozialek ere guri buruzko informazio asko biltzen dute: iruzkinak, irudiak, bideoak, kontaktuak, gustuak, interesak eta abar. Artikulu honetan, zure profiletatik informazio hori guztia deskargatzen irakatsiko dizugu, sare sozialarekin zein hirugarrenekin partekatzen dituzun datu ugarien jakitun izan zaitezen.\nPentsatu al duzu zure sare sozialetako profilen bidez zure borondatez zuri buruzko informazio asko partekatzen duzula? Agian ez dagoela arazorik pentsatuko duzu pribatutasun-maila egokia duten profilak dituzulako, edo zure informazioa inori interesatzen ez zaiola eta edozer gauza argitaratzeko eragozpenik ikusten ez duzulako. Hausnarketatxoa egitera gonbidatzen zaigutu:\nKontrolatuta al daukazu zein diren zure kontaktuak sare sozialetan? Pertsona horiei kontatuko zenizkieke zure kontu pribatuenak? Espero duzu ez zenutela zure informazioa ezertarako erabiliko?\nBa al dakizu sare sozialek erabil dezaketela argitaratzen duzun informazioa publizitaterako edo zure datuak hirugarren enpresei lagatzeko?\nBadakizu argitaratzen duzun informazioa zuk uste baino askoz jende gehiagori interesatzen zaiola, baita ziberdelitugileei ere, eta horretaz jabetu gabe erabil daitekeela?\nSare sozialak erabiltzen denbora asko badaramazu, litekeena da oso argi ez izatea zer informazio duzun gordeta zuri buruz, eta nork eskura dezakeen. Horregatik, jarraian, Facebook, Instagram, Twitter eta LinkedIn sare sozialek biltegiratutako datuak deskargatzeko aukeretara nola sartu erakutsiko dizugu:


Askotariko turroiak: aniztasunak eta azukreak aseko zaitu | Revista\nAskotariko turroiak: aniztasunak eta azukreak aseko zaitu\nAskotariko turroiak : Askotariko turroiak: aniztasunak eta azukreak aseko zaitu\nAukera sorta amaigabea dugu eskura, baina beti ez da erraza izaten ongi hautatzea. alde handiak Dituzte nutrizio osaerari buruz eta osagaien balio komertzialari dagokionez\n[1. or] Askotariko turroiak: aniztasunak eta azukreak aseko zaitu\n[2. or] Nolakoa da turroi hau?\n[3. or] Oinarrizko materiak funtsezkoak dira\n[4. or] Azukre gehiegi\n[5. or] Gantz mota\n2020ko abendua-(e)ko papereko edizioan argitaratua\nIkusi 2020ko abendua-(e)ko papereko edizioa\nTurroiak oso aspalditik ageri zaizkigu Eguberrietako festetan. Turroi gogorra eta guria dira ezagunenak eta tradizionalenak, baina beste batzuk ere klasiko bihurtzeko bidean doaz, adibidez gorringoz egindakoa edo txokolatezkoa. Azken hamarkadetan asko ugaritu dira aukerak, eta hainbat turroi mota berri aurki dezakegu: arroz esnez eginak, esne gainez eta intxaurrez eginak eta baita txokolate eta txurroen zaporea dutenak edo garagardoz eginak ere. Hainbesteko aniztasuna izanik, batek baino gehiagok galdetuko dio bere buruari ea betiko turroien antzekoak ote diren edo ez. Galdera horri erantzuteko, begiratu bat eman behar zaio legediari (1787/1982 Errege Dekretua), hor ageri baitira gisa horretako produktuen definizioak:\nTurroia. Eztiari edo azukreari almendrak erantsi eta guztia egosiz lortzen den orea da; arrautza zuringoa erants dakioke. Talde horretan sartzen dira turroi gogorra eta guria, eta horixe dute, gainera, legezko izena.\nTurroi askotarikoak. Legez izen hori daukate beste turroi motek. Eztiz edo azukrez egindako oreak dira, almendrak nahasiz eginak. Horien ordez beste edozein fruitu lehor ere erabil daiteke eta oinarrizko beste materia batzuk, hau da, “osagai nobleak”, adibidez kakaoa edo arrautza gorringoa, eta beste konposatu batzuk ere eransten ahal zaizkie, adibidez azukreak edo arroz puztua, baina legeak onartzen duen zerrenda mugatu batean agertzen direnak bakarrik.\nTurroi guztiek bi osagai izaten dituzte: gozotasuna ematen duen elementua (azukrea, eztia edo eztitzaile bat izan daiteke) eta almendra, baina askotariko turroietan oinarrizko beste materia batzuk erabil daitezke almendren lekuan, eta horregatik, gerta liteke betiko turroiek (gogorrak eta guriak) zerikusi gutxi izatea turroi askotariko batzuekin, itxuraz eta neurriaz harago. Gida hau egiteko, turroi askotarikoak hartu ditugu kontuan. Zehazki, txokolatez, pralinez, gorringoz eta beste osagai batzuez (“fantasiazkoak” esaten zaie) egindakoak aztertu ditugu. Berezitasun bat ere badute horietako batzuek: eztitzaileak darabiltzate azukrearen ordez.\nErosketa gida hau egiteko, turroiak hautatu ditugu, merkatuan puntapuntakoak diren marketakoak, eta alderdi hauek aztertu ditugu nagusiki:\nNutri-Score sistemaren puntuazioa. Azukre, gantz eta energia kopuruak asko baldintzatzen du azken emaitza.\nOsagaiak. Gehienbat oinarrizko lehengaiei jarri diegu arreta, almendrari, kakaoari eta arrautza gorringoari, eta azukre edo eztitzaile kantitatea ere kontuan hartu dugu.\nInformazio komertziala. Aztertu egin dugu informazio baliagarririk ematen duten edo nahasgarria edo engainagarria izan daitekeen kontsumitzaileentzat.\nPrezioa. Ez da irizpide gisa erabili produktuaren kalitatea neurtzeko, baina kalitate-prezioak kontuan hartu dira sailkapenean.\nEtiketa. Legea betetzen duen aztertu dugu.\nJoan hurrengo orrialdera Nolakoa da turroi hau? »\nNutrizioaren adinak: nerabezaroko elikadura\nBideo-jokoetarako ‘tarifa laua’: “Gainditzen baduzu hilabeteko harpidetza egingo dizut”


Indotxinako pobreenak (I) - bizkaie.biz\nIndotxinako pobreenak (I)\nZigor Aldama\t2011-06-24 15:55 Bidaide\nVientián eta Phnom Penh txanpon beraren bi aldeak dira. Alkarren osogarri dira eta XXI. mendeak Asian marketan dauen erritmoaren ikuspegi desbardinak dira, Asia hego-ekialdeko herrialde pobreenak izanik, biak doaz garapenaren bila.\nLasaitasuna eta astrapalea. Gozamena eta sosegurik eza. Txorien kantuak eta klaxonen kakofonia. Igitaia eta mailua eta neoliberalismoa. Errepublikea eta monarkia. Vientián eta Phnom Penh-eko kaleetan historia kolonial paraleloak dagoz, nagia espirituala bata eta sutsua eta kaotikoa bestea. Laoseko uriburua ministerioz jositako herri tristea da eta bien bitartean Kanbodiako motor politiko eta ekonomikoa asfaltoaren errege diran Bangkok eta Ho Chi Minh (Saigón) erraldoien atzetik doa, erregioetako potentzien motor ekonomikoa diranen atzetik. Horren guztiaren ondorioz, Indotxinako 'seme-alaba' txikienak zapalduta, baztertuta geratzen dira.\nVientián eta Phnom Penh txanpon beraren bi aldeak dira. Alkarren osogarri dira eta XXI. mendeak Asian marketan dauen erritmoaren ikuspegi desbardinak dira, Asia hego-ekialdeko herrialde pobreenak izanik, biak doaz garapenaren bila. Bakotxa bere aldetik joanda, kontrako sentimenduak sortzen dira baina bat eginik zeozer dirala esan daiteke. 700 kilometroko tartea baino ez dago bien artean baina bidea lurrez egin ezkero, gurpildun ibilgailuren batean 24 bat ordukoa izan daiteke amesgaiztoa.\nAldea minutu gitxi batzuetakoa izan arren, azkarrago argitzen dau Phnom Penh-en. Argi izpiak kostata sartzen dira Kanbodiako uriburuko kale hestuetara baina uste baino lehen bistan geratzen dira elektrizistentzako kableen nahaste-borraste anarkiko bildurgarriak. Motordunak jaun da jaube dira asfaltoan eta iratzargailurik ez da behar.\nPhsar Thom-eko azokan be mobimentua hasi da; 1937an eregitako art deco eraikin beilegia da, fikzinozko film bat egiteko kokaleku ezin hobea. Uriburuko merkataritza-gune handiena da eta Frantziako arkitektura kolonialaren adibide argienetakoa. Edozein produktu eskuratu daiteke hemen, gehienak turistentzako gauzak: Angkorreko tenpluak serigrafiauta dituen kamisetak, jemer txanpon zaharren falsifikazinoak zein herrialdeko artisautza piezak. Hori guztia, kalidade eskaseko era guztietako txinatar produktuekaz batera.\nVientián-en goizeko argiak nekez izartzen ditu Laoseko uriburuko biztanleak. Eguna argitzen doa eskualdeko ibai nagusi eta Tailandiagaz muga naturala dan Mekong ospetsuaren gainean. Airea freskoa eta garbia da. Eguzkia zerumugan agiri dan bola gorri erraldoia da eta lehenengo izpiek gauean jaun eta jaube izan diran izarren oihala desagertarazoten dabe. Geldiro-geldiro, ontzi txikien arrasto ilunak batera eta bestera doaz, ezelako prisa barik. Eguzkiak denpora tarte txikia behar dau lotsak baztertzeko eta merkurioak salto handia emoten dau konturatzen zarenerako. Vientianeko kaleetan be gero eta mobimentu handiagoa dago baina normalean ez da ezelako trafiko pilaketarik izaten Thanon Lane Xang, uriburuko kale nagusian. Pariseko Eliseo Zelaiak etorbide ospetsuaren kopia bitxia da, Patuxai-n amaitzen dana. Garaipenaren Arkua, XX. mendean herrialde txiki honek sufridutako gerratan hildakoen omenez eregitakoa be hortxe dago, hasieran aireportuko pista bat egiteko erabili behar zan AEBetako hormigoiz egindakoa.\nAsiako hegoaldean eta hego-ekialdean, taxi moduan dabilzan ugerrak jandako tuk-tuk ezagunak bazter guztietatik agiri dira, asfalto gitxiko eta zuloz betetako kale-errepideetan. Herrialdearen garapenerako beharrean dabilzan nazinoarteko erakundeetako lur orotariko bildurgarrien artean astiro-astiro ibili arren, eskatzen jaken puntura eroaten deutsue, eta hori ez da gitxi. Goizeko argiagaz laranja kolore nabarmenagoa daben monje budisten tunikak be urrunetik ikusten dira joan-etorrian. Vientianen ugari diran tenpluetatik kantuak entzuten dira, paseorako giro atsegina sortuz. Erlijiosoak eskean bizi dira nahikoa eskuzabalak diran herritarren artean. Laster eskolara doazen umeen astrapaleagaz bazterrak harrotuko dira eta denda txikiak be ateak zabaltzen hasiko dira. Hemen armozua ez da ekialdekoa, frantziar erakoa baino: ez dago fideorik, kafea eta kruasana baino. Jatetxeetan menuak frantsesez dagoz ingelesez baino gehiago eta Asiako beste herrialde batzuetatik datorrenarentzat baguette ezagunak topetea gozamena izaten da. Mendebaldeko lagunarentzat, barriz, kulturen arteko nahasketa hori sano erakargarria eta aberatsa da baina egia da Laosek ez eutsola etekin larregirik atara Frantziagazko menpekotasun horri.\n1953ko zemendian independentzia lortu eban Kanbodiak bizi ebanaren antzera, hilebete lehenago independentizau zan Laosen ez eben onura ekonomiko handirik topau frantziarrek. Herrialdean indarrez sartu, inbersino txikia eginaz, ahal izan eben guztia atara eta alde egin eben oinarrizko azpiegiturarik bako lurraldea atzean itxita. Laosek independentzia lortu ebanean ez egoan trenbide sarerik, gaur egun be ez dago. Gero, Sobiet Batasunaren esku geratu zan, Vietnameko gerrea be sufridu eban eta egoera horreen guztien eraginez, lurjota egon zan luzaroan, gaur egun, suspertzen hasita dagozan arren. Horren erakusgarri, kalean Ferrari bat zein Mercedes kontsezionarioa ikusi daitekez, urtean per capita errenta 400 eurokoa dan herrialdean.\nErreportajearen bigarren zatian, aitatu urietako historia eta gizartearen alderik ilunenak jorratuko doguz.


EUSKADI.-Euskararen Astea ospatuko dute Urduliz eta Lemoan bihartik aurrera, haurrentzako hainbat ekintzekin\nUrdulizek eta Lemoak bat egingo dute igandean ospatuko den Euskararen Nazioarteko Egunarekin, eta haurrentzako hainbat jarduera antolatu dituzte bihar hasita Euskararen Astearen baitan, hala nola, ipuin kontalariak, txotxongiloak, jokoak, antzerkia eta herri kirolak, antolatzaileek jakinarazi dutenez.\nHorrela, bihar, Rosa Maria Martinez ipuin kontalariak Ilargiaren lapurra saioa eskainiko du arratsaldeko 19,00etan hasita Urdulizko Kultur Etxean.\nOstiralean, Urdulizen baita, Bihar txotxongilo taldeak Adabakar urdinaren istorioa ikuskizuna aurkeztuko du Kultur Etxean, 19,00etan hasira. Lemoizen, Armintzako frontoian alegia, herri kirolen eta baserriko jokoen erakusketa bat egingo da 18,00etan hasita.\nHurrengo egunean, larunbatarekin, Zenbat Gara elkarteko kideek Amama Pantxikaren altxor ezkutua muntaia taularatuko dute eguerdiko 12,00etan Urdulizko probalekuan. Arratsaldez, 16,30etatik 20,00ak arte, txikienentzako gunea bilakatuko da probalekua, ludoteka edota txapak eta eskumuturrekoak egiteko tailerrak egongo baitira, besteak beste.\nIgandean, Euskararen Nazioarteko Egunean, haur parkea, ludoteka, golf pista eta oztopoen zirkuitu bat izango dira Lemoizko udal pilotalekuan, 11,00etatik 14,00ak arte goizez, eta 16,30etatik 19,30ak arte arratsaldez.


Irekia Eusko Jaurlaritza - Gobierno Vasco :: EHAA xedapena 201601585\nGaiak: AUTOBUSAK; AZTERKETA TEKNIKOAK; GARRAIO PUBLIKOA; METRO ARINA; OBRA-PROIEKTUAK; DEIALDIA; INTEGRAZIOA; LEHIAKETA PUBLIKOA; ZERBITZU ETA OBREN KONTRATAZIOA; VITORIA-GASTEIZ\nHurrenkenaren zenbakia: 201601585\nc) Espediente-zenbakia: 008SV/2016.\na) Helburua: Vitoria-Gasteiz hirian LRT (tranbia) - BRT (autobusa) garraioko sistema integratuaren korridore hoberenaren egingarritasun tekniko, ekonomiko, finantzario eta legalaren azterlana.\nd) Burutzeko epea: hamabi aste.\n3.- Izapideak, prozedura eta esleitzeko modua.\n4.- Lizitazioaren oinarrizko aurrekontua: ehun eta zazpi mila, laurehun eta hogeita hamazortzi euro eta bi zentimo (107.438,02) gehi hogeita bi mila, bostehun eta hirurogeita bat euro eta laurogeita hamazortzi zentimo (22.561,98) BEZarenak. Beraz, guztira, ehun eta hogeita hamar mila euro (130.000,00).\n5.- Behin-behineko bermea: ez dago jarri beharrik.\n6.- Agiriak eta argibideak lortzeko.\ne) Agiriak eta argibideak eskuratzeko azken eguna: 2016ko apirilaren 29a.\nA) Ekonomia- eta finantza-kaudimena: kontratuari dagozkion jardueren esparruan, azken hiru ekitaldietako urteko negozio-bolumena, gutxienez, 100.000 eurokoa izan behar da. Urteko negozio-bolumena Merkataritzako Erregistroan edo dagokion erregistro ofizialean aurkeztutako urteko kontuen bidez egiaztatuko dira, enpresaria inskribaturik dagoen erregistroa kontuan hartuta. Merkataritzako Erregistroan inskribaturik ez dauden enpresariek urteko negozio-bolumena egiaztatuko dute Merkataritzako Erregistroak legeztatutako inbentarioen eta urteko kontuen liburuen bitartez.\na) Azken bost urteetan egindako zerbitzu nagusien edo lanen zerrenda aurkeztu beharko dute enpresek, lan edo zerbitzu horien zenbatekoa, datak eta onuradunak (publikoak nahiz pribatuak) zehaztuko dituena. Zerbitzuak LRT (tranbia) edo/eta BRT (autobus) garraio-sistemaren ezarpenari buruzkoak izan behar dira. Zerbitzuak egiaztatzeko organo eskudunak egindako edo bisaturiko ziurtagiriak aurkeztu beharko dira hartzailea sektore publikokoa izan bada; pertsona pribatua bada, pertsona horrek egindako ziurtagiria edo enpresaburuaren aitorpena. Enpresa lizitatzaileak baldintza hauetako bat bete beharko du gutxienez:\na.1.- Azken 5 urteetan, gutxienez, LRT (tranbia) edo/eta BRT (autobus) garraio- sistemaren ezarpenari buruzko lan bat egin dela egiaztatu beharko da. Lanaren aurrekontu metatua, gutxienez, 100.000 eurokoa izan beharko da (BEZa kanpo).\na.2.- Azken 5 urteetan, gutxienez, LRT (tranbia) edo/eta BRT (autobus) garraio- sistemaren ezarpenari buruzko lan bat egin dela egiaztatu beharko da. Lanaren aurrekontu metatua, obra guztiari dagokiona, gutxienez, 1.000.000 eurokoa izan beharko da (BEZa kanpo).\nb) Lan-taldea osatuko duten pertsonen zerrenda eta horien curriculum vitae, non denboran zehar gai horretan hartu duten esperientzia egiaztatuko baita. Era berean, pertsona horien tituluak edo/eta dagokien elkargo ofizialean kolegiatuta izatearen ziurtagiriak aurkeztu behar dira. Enpresa lizitatzaileak lantalde tekniko bat eduki beharko du, enpresako zein kanpoko langileez osatua. Profesional horiek, bestalde, gutxienez honako baldintza hauek bete beharko dituzte:\nb.1.- Ingeniaritza arloko graduan tituluduna.\nb.2.- Ekonomia edo Enpresa Administrazioko graduan tituluduna.\nb.3.- Zuzenbideko graduan tituluduna.\n(Hiru pertsona horiek gutxienez 3 urteko lanbide-esperientzia egiaztatu behar dute bidaiarien garraio-arloan, alderdi tekniko edo ekonomikoaren ezarpenaren aholkularitza lanetan).\na) Agiriak aurkezteko azken eguna: 2016ko maiatzaren 2a, 12:00ak baino lehen.\nc.1.- Elektronikoki lizitatuz gero, honako web orriaren bidez egin daiteke aurkezpena: www.contratacion.info edo www.euskadi.eus/contratacion\nc.2.- Paperean lizitatuz gero, honako leku honetan:\n2) Helbidea: eskuan eraman beharko dira Ingurumen eta Lurralde Politika Sailaren Erregistro Nagusira, Vitoria-Gasteizko Donostia kaleko 1era (Eusko Jaurlaritzaren egoitza nagusia, Lakua II, 2. solairua), goian aipatutako epean. Postaz ere bidali ahal izango dira, eta eskaintza postan zein egunetan jarri den, egun berean (eta betiere eskaintzak aurkezteko muga-ordua baino lehen) kontratazio organoari telex, telekopia, edo telegrama bidez jakinarazi eta egiaztatu beharko zaio. Eskakizun bi horiek betetzen ez badira edo eskaintza bidali izanaren jakinarazpenak eskaintzak jasotzeko finkatutako epea amaitutakoan jasotzen badira, ez dira onartuko. Nolanahi ere, eskaintza postaz bidali, eta hamar egun naturaleko epean jasotzen ez bada, inolaz ere ez da onartuko.\n9.- Esleitzeko irizpideak.\nEskaintza ekonomikoa. Ponderazioa: 70 puntu. Formula: ikus karatularen 30.2.1.a puntua.\nb) Balio-iritzietan oinarrituta aplikatu behar diren irizpideak: Ponderazioa, guztira: 30 puntu. Ikus karatularen 30.2.1.b) puntua.\nb.1.- Lizitatzaileak proposatutako metodologia eta eskaintza teknikoa. Ponderazioa: 10 puntu.\nb.2.- BRT-a hiriaren ingurunean txertatzeko proposamenak. Ponderazioa: 10 puntu.\nb.3.- Proiektuaren finantzazioa (erosketa publiko berritzailea). Ponderazioa: 10 puntu.\n10.- «C» gutun-azala irekitzeko ekitaldi publikoa.\nc) Data: 2016ko maiatzaren 11.\n11.- Eskaintza ekonomikoen irekiera:\nc) Data: 2016ko maiatzaren 20a.\n12.- Bestelako argibideak: ez.\n13.- Iragarpen-gastuak: enpresa esleipendunaren kontura.\n14.- Iragarkia Europako Batasunaren Aldizkari Ofizialera bidalitako eguna: ez dago horrelakorik.\n15.- Deialdiari buruzko informazioa eta pleguak eskuratzeko atari informatikoa edo webgunea: www.contratacion.info edo www.euskadi.eus/contratacion


Finagako San Martin ermita\nBaseliza hau Basauriko San Migel auzoan dago kokatuta, eta, XVI. mendeko agirietan aipatzen bazuten ere, XVIII. mendean berreraiki eta zaharberritu egin zuten.\nOinplano angeluzuzeneko eraikin txiki honek harri-hormak ditu, baoetan eta ertzetan izan ezik, hareharrizko harlanduzkoak dira-eta. Eraikitzaileek aurreko garaietako hilarriak berrerabili zituzten zenbait harlandu egiteko.\nBaselizan eta inguruan egindako indusketei esker, Kristo osteko IV. mendea baino lehenagoko aztarnak eta nekropolia aurkitu dituzte. Beraz, badirudi Burdin Arotik antzinako kokalekua egon zela inguruan eta Malmasingo gotorleku hurbilarekin zegoela lotuta.\nHorrez gain, erromatarren garaikoak (IV. eta V. mendeak), Antzinaro berantiarrekoak (VI.-IX. mendeak) eta Goi Erdi Arokoak (XI.-XII. mendeak) omen diren aztarnak ere aurkitu dira. Hori dela eta, badirudi Finaga aztarnategi bikaina dela Bizkaiko espazioaren okupazioaren bilakaera aztertzeko.\nAztarnen artean, batzuetan honako elementu hauekin lurperatu zituzten gerlarien hilobiak aurkitu dira: jantziak, armak, arreoa eta etxeko tresnak. Euren artean, gainera, beirazko kopa zoragarria nabarmentzen da.\nBizkaiko Foru Aldundiko adituen taldeak eta Basauriko Udalak elkarrekin lan egiten dute, balio handiko ondare hori balioesteko eta zabaltzeko. Gainera, Basauriko bizilagunek osatutako kofradiak baseliza zaintzen du borondatez.\nArrigorriagako Renfeko geltokitik, PR-BI 15 mendiko ibilbide laburra hartu beharko dugu baselizara iristeko. Izan ere, Malmasin eta Montefuerte zeharkatu ondoren, Ollargango geltokira eramango gaitu.\nArrigorriagako Renfeko geltokitik, baselizara joan ahal izango gara PR-BI 15 mendiko ibilbide laburrean zehar. Malmasinetik eta Montefuertetik igaro ondoren, Ollargango geltokira eramango gaitu, hain zuzen ere.\nAutobusa: Bizkaibuseko zenbait linea. Basaurira: A-3632 (Atxukarro industrialdeko geltokia). Arrigorriagara: A3632, A3622, A3613, A3918, A3641, A2611, A3919, A3920, 3928 eta 3929.\nTrena: Renfe aldiriak (Arrigorriaga, Ollargan).\nBilbotik, AP-8 autopista hartuko dugu. Malmasingo tunela zeharkatu ostean, N-625 errepidetik jarraituko dugu Burgoserantz, eta, gero, Arrigorriaga/Zaratamoko irteeran utziko dugu. Biribilgunean, bigarren irteera hartuko dugu, eta, trenbidepetik igaro ondoren, eskuinetarantz jarraituko dugu. San Migelera heldu baino lehen, ezkerretara joko dugu. Atxukarro industrialdea eskuinetara utzi ondoren, Finagaranzko saihesbidea ikusiko dugu.\nErdi aroko artea Bizkaian (127,21 MB)\nFinagako txostena (522,19 KB)\nFinagako San Martin ermita. Basauri\nBizkaiko Foru Aldundiaren web orria


kritiken hemeroteka » Erroen desira\n« Maitasun mugagabea | Haizea »\nAtzo / Agota Kristof (Eskarne Mujika) / Alberdania/Elkar, 2003\nErroen desira Asier Sarasola / Gara, 2003-04-05\nDeserrotuen istorioa dugu Atzo, Agota Kristoffen laugarren nobela hau. Protagonista deserrian bizi da, idazlea bera bezala (eta ez dira honetan parekotasunak amaitzen), ihes egiteko beharrean ikusi zuelako bere burua hamabi urte zituela. Sustraiak haizkorakada hiltzaile batez mozten saiatu zen, eta izena ere aldatuko du herrialde berrira iritsitakoan. Nortasun berri bat. Nortasuna agiriek diotena baino sotilagoa da aldiz, eta ez dira horren erraz ixiltzen iraganean egindako orroen oihartzunak. Errorik gabeko protagonista beraz, errari bizitzea derrigor duena. Arrotz, atzerritarra delako. Arrotz, idazlea delako. Arrotz, bakartia delako.\nAitzakiotaz ederki baliatzen da Kristoff etorkinen bizi-kondizio latzak salatzeko eta bizi amaiera lazgarriak azaltzeko. Aberria sabelean dutenak eta iraganean. Nahita aipatzen ez diren herriak, hiriak, herrialdeak. Deserrotze globalizatuaren isla. Idazlea dugu Tobias protagonista, babes-herriko hizkuntza darabilena hasieran, ama-hizkuntzara jotzen duena herkideak azaltzen zaizkionean bizitzan, eta asaldatzen duten korapiloen nobela aritzen du gauero. Hortan datza bere idazle grina. Horregatik Atzo, atzera begiratuz idazten duelako Tobiasek. Dioten letren errepublika, tigreak ixilarazteko ihesbidea bizi berri baterantz. Pertsonaia bakartiak marrazten dira eleberrian. Zerbaiten jabe izateak, lanaren jabe adibidez, edo nahiak bederen, asetzen ez dituenak, euskarri antzera norbait nahi luketenak. Maitasunaren bandera astintzen dutenak. Maitasun ezinezkoak, maila sozial ezberdinen halabeharrezko mugen eta ixilpean gordetako harresi moralen poderioz. Protagonistaren haurtzaroan gogora iltzatu neskatila oroi, bere noraezaren gidari bilakatzen dena eta idazlearen kasualitateak Tobiasen bizitzan berragertaraziko duena. Maitasun ezinduak, noraezaren geltoki bezala. Zeinetan ohe eta bazka bero soilek emakume/ama izena hartzen duten. Ametsetan eta arrastaka, horrela bizi du maitasuna deserrotuak.\nEta guztia, Kristoff hungariarraren ohiko moduan. Esaldi laburretan bildutako kontakizuna, deskribapen zabalak alde batera utzita, xehetasunen katalogorik gabe, ez-idatzia iradokiz. Haria eta mamia. Mezua ahalik eta garbien irits dadin. Jatorrizkoaren (frantseseraz, Hier) ezezagutza aitortuz, esan Eskarne Mujikaren itzulpenak ez duela inolaz ere zailtzen irakurketa eta ez dirudiela bidean aberastasunik galdu denik, izan ere, ez da lehenengo aldia Agota Kristoffen mundua euskaratzen duena. Era berean, ez dago lirikotasunaren ukapenik, aitzitik, protagonistak luma dantzatzen duenean erregistro-aldaketa nabari da, jantzi poetiko finez gogoetak, protagonistaren liburuaz haurdun Atzo. Honela, maldan behera baina ez amiltzen, iragaten dira orriak, eta bata bestearen atzetik kateatzen dira gertakizunak erritmo biziz.\nEta iraganeko orroen oihartzunak, eguneroko tiktak-a direlarik, Tobias erloju-fabrika batean jartzen du lanean idazleak, denboraren eskuburdinak lanbide. Galtzaileen ironiaren printza bat, Atzo umore goibelez blai baitago. Deserrotuen begirada goibelaz, deserrotuen irribarre garratzaz. Aspalditik ezagun ditugunak bazter txiki honetan.


Irteera Aitorpen Laburra (EXS) kudeatzeko zerbitzua - e-puertobilbao\nIrteera Aitorpen Laburra (EXS) kudeatzeko zerbitzua\nIrteera Aitorpen Laburra (EXS) kudeatzeko…\nBezero-mota: Kontsignatarioa, Ontzi-enpresa\nData: Ekaina 2011\nIrteera Aitorpen Laburra (EXS) erregistroa eta aldatzea, Irteera Aitorpen Laburra (EXS) kontsultak, Irteera Aitorpen Laburra (EXS) erantzuna; MRN jasotzea…\nKontsignatarioa, Ontzi-enpresa, Terminala, Enpresa zamaketaria, Aduana.\nZerbitzu horren bidez, e-puertobilbao plataformak kanal telematiko bat jartzen du erabiltzaileen komunitatearen eskura; kanal horrek euskarria ematen dio Irteera Aitorpen Laburraren (EXS) izapideak bateratzeko prozedurari, 2011ko maiatzaren 9ko EHA/1217/2011 Ministerio Aginduaren arabera (2011ko maiatzaren 16ko BOE).\ne-puertobilbao plataformak leihatila telematiko bakarreko zerbitzua eskaintzen du, eta, horren bidez, erabiltzaileek Europako Erkidegoko Aduana Lurraldeetako merkantzien Irteera Aitorpen Laburrari (EXS) buruzko izapide administratiboak egin ditzakete, urrutitik eta modu bateratuan, betiere Bilboko Portua denean Europar Batasunean irtetzeko erabili den portua.\nItsas operadoreentzat eta enpresa kontsignatarioentzat, da zerbitzua. Zuzeneko bidea eskaintzen du EXSa Aduanara bidaltzeko, eta modu gardenean kudeatzen du agente horien arteko informazio-zirkulazioa.\nBilboko Portuko bezeroentzako zerbitzua da, eta lehentasuna izango dute haiek.\nLeihatila elektroniko bakarraren abantaila guztiak baliatzen ditu zerbitzuak. Izan ere, Irteera Aitorpen Laburra (EXS) bidaltzeko eta kudeatzeko aukera ematen du informazioa eskuratzen den unean bertan, ordutegiaren aldetik izan daitekeen edozein muga kontuan izan gabe.\nHala, Irteera Aitorpen Laburrak (EXS) eta Karga-zerrendak kudeatzen dituen leihatila bakar bat dago. Prozesuaren hasieran eta denbora errealean egiaztatzen da salgai-zerrenda aduanako zerbitzu-informazioarekin. Ondoren, lortutako informazioa Gordailu Fiskalaren esku uzten da, eta ez da beharrezkoa aduanako dokumentuak paperean entregatzea. Laster, Irteera Aitorpen Laburtuetako (EXS) informazioa aprobetxatu ahal izango da Karga Agiriak egiteko (ahalik eta datu gutxiena sartuta), sistemako informazioa baliatuta.\nCategory: Kontsignatario eta ontzi enpresa 11 Ekaina, 2011\nAurrekoaPrevious project:Sarrera Aitorpen Laburra (ENS) kudeatzeko zerbitzuaHurrengoaNext project:Pisu egiaztatua (VGM) jakinarazteko zerbitzua\nSalgaiaren datatuen egoeraren kontsulta itsasontzira kargatu aurretik\nDatuen kontraste-kontsulta, laburra eta partida, datatze-dokumentazioa prestatzeko\nAldi baterako gordailuaren deklarazio laburra (DSDT) aurkeztean datuak gurutzatzea DSDTaren partiden datatze-datuekin\nZamaketa-jarraibideak eta itsas booking-aren zerbitzua\n6 Ekaina, 2018\nKarga-manifestuaren karga-zerrendatik zerbitzua\n6 Ekaina, 2016\nPisu egiaztatua (VGM) jakinarazteko zerbitzua\nSarrera Aitorpen Laburra (ENS) kudeatzeko zerbitzua\n11 Apirila, 2011\n11 Apirila, 2010\nEsportaziorako karga-zerrenden zerbitzua\n11 Azaroa, 2008\nMugako Kontrol Postuko (MKP), CIRA edo ESKANER edukiontzien kokapena koordinatzeko zerbitzua\n11 Maiatza, 2007\nAdierazpen sumarioak eta agiriak kudeatzeko zerbitzua\n11 Otsaila, 2006


Marrubizko enpanada goxoa - Kaiku Km0\n200 ml Kaiku Km0 harrotzeko esne-gaina\n50 g azukre beltza\n30 g arto-irin fina\n2 Oinarriko Kaiku Km0 marrubizko jogurt\n300 g marrubi\n2 ore hautsi\nEsnatu! Badirudi errezeta honekin txundituta geratu zarela. Normala! Marrubi enpanada honen itxura hitzik gabe geratzeko modukoa da.\nBetegarrirako: katilu batean esnea berotuko dugu, eta beste bol batean, gorringoak azukre beltzarekin, irin finarekin eta jogurtekin nahastuko ditugu.\nEsne-gaina bero dagoenean, aurreko nahasketa katiluan botako dugu eta loditu arte kozinatuko dugu etengabe irabiatuz. Bestalde, marrubien zuztarra kenduko dugu, lau zatitan moztuko ditugu eta jogurt kremara gehituko ditugu. Geroko gordeko dugu.\nEnpanadarako: labe-moldea gurinaz koipeztatuko dugu eta ore hautsi bat jarriko dugu. Orearen soberazko ertzak moztuko ditugu eta sardexka batekin gainazal osoa zulatuko dugu igo eta deformatu dadin ekiditeko.\nBetegarria moldean botako dugu eta gainerako orea 1 cm-ko tiratan moztuko dugu. Kremaren gainean jarriko ditugu euren artean tartekatuta, horizontal zein bertikalki. Arrautza irabiatuarekin margotuko dugu eta 25 minutuz labekatuko dugu 180 ºC-tan.\nMarrubizko enpanada goxoa